
l desembre de 1999 en aquesta revista s'intentava donar alguna resposta a la 
pregunta: cal un pla cultural2 El dossier va sorgir a partir de dos articles publicats 
consecutivament al suplement Públics —quan aquest encara es publicava amb el 
diari El Punt—. En el primer Jordi Piqué (Cercle d'Estudis Històrics i Socials Guillem 
Oliver del Camp de Tarragona) reclamava la necessitat d'un pla cultural i, en el segon, Albert 
Saludes (Agrupació Fotogràfica de Tarragona) se sumava a la petició i animava a la mobilització. 
Aquests articles van servir d'excusa al consell de redacció de la revista per demanar als partits 
polítics amb representació a l'Ajuntament la seva posició respecte a aquest assumpte. A les 
pàgines del Resse 50 podeu trobar-hi quin era aleshores el parer de cadascun dels grups 
municipals sobre el tema i un esborrany del projecte cultural per a la ciutat. 


Han passat sis anys i del pla cultural se n'ha sentit a parlar bastant. Pel que se sap, 
actualment s'han establert les fases del projecte i s'ha contactat amb algunes empreses perquè 
en facin estudis previs i en siguin responsables de la seva elaboració. Creiem doncs, que és 
un bon moment per tornar a fer una reflexió sobre la gestió cultural a Tarragona, tal com es 
va fer l'any 2000. Aquesta vegada però, hem deixat que siguin els i les tècniques culturals 
locals qui facin una valoració del fet cultural tarragoní, més des de la professió que des de 
la política. Una valoració des de la vivència directa de la planificació i l'actuació culturals a 
Tarragona que ens aproximi també al que la ciutadania gaudeix i pateix. Tanmateix, com la 
realitat de la gestió diària no pot substraure's de les directrius polítiques, hem volgut reforçar 
o redimensionar les seves veus amb les dels polítics municipals. Hem elaborat un questionari 
que, en base les consideracions professionals, ens completin la realitat cultural tarragonina 
amb les reflexions i els programaris polítics. 


Amb aquest monogràfic, doncs, volem afegir-nos a l'actual deliberació tècnica sobre les 
claus de la gestió i la realitat culturals de la ciutat. Il estendre així, un debat que considerem 
clau i d'interès ciutadà. 

A l'hora d'emprendre el Pla Cultural, l'Ajun- 
tament de Tarragona està obrint un espai de 
reflexió i debat al voltant del paper que juga 
la cultura a la ciutat. El Pla Cultural respon 
a la segient reflexió: què pot fer la cultura 
per millorar la nostra ciutat2 i parteix de la 
concepció de la cultura com un motor de 
desenvolupament i de canvi. La cultura és, 
en si mateixa, un espai de floriment de la 
creativitat, de trobada de les persones i un 
element configurador de la identitat d'una 
comunitat. És, també, un instrument d'edu- 
cació i de transmissió de valors i formes de 
vida. Finalment, la cultura proporciona qua- 
litat de vida: ens provoca, ens estimula i ens 
enriqueix. 

Així, doncs, la cultura genera una sèrie 
d'impactes transversals que incideixen en 
Pestructuració social, en l'ensenyament i en 
l'economia d'una comunitat. El Pla Cultural 
permet desenvolupar estratègies per poten- 
ciar aquestes variables. A Tarragona, el des- 
envolupament del Pla Cultural enfortirà les 
dinàmiques culturals i garantirà la comuni- 
cació i interrelació amb la població. 

El punt de partida a l'hora de desenvo- 
lupar aquestes estratègies és una diagnosi 
de Tarragona que identifiqui les fortaleses 
i les mancances de la ciutat. Aquest dibuix 
permetrà incidir en els aspectes menys favo- 
rables i potenciar-ne els més forts. Tarragona 
ha esdevingut UNA GRAN METRÒPOLI DEL SUD 
DE CATALUNYA tant per la seva població —se 
situa entre les deu ciutats amb més habitants 
de Catalunya— com per la seva economia —la 
indústria petroquímica i el port constituei- 
xen dos dels puntals de l'economia catala- 
na. Quant al turisme, però, es troba sovint a 
l'ombra del turisme de sol i platja de la Costa 
Daurada i de les ofertes d'entreteniment com 
Port Aventura. Pel que fa a la cultura, el con- 
junt romà de Tarragona és Patrimoni de la 
Humanitat, i, a més, la ciutat té una oferta 
cultural diversa, en què destaca especialment 

Pàmbit de la música. Tot i així, ha d'afrontar 
l'escassa visibilitat d'alguns dels seus equi- 
paments —fins i tot per als mateixos tarrago- 
nins— i les dificultats d'atraure cap a la cultu- 
ra sectors més amplis de la població. 

Una de les eines més útils per tal d'ava- 
luar la situació de la cultura a Tarragona és 
l'Enquesta d'hàbits culturals de la població, 
que es va realitzar durant estiu de 2004 com 
a primera part del procés de desenvolupa- 
ment del Pla Cultural. L'enquesta ha permès 
conèixer els hàbits culturals de la població 
en relació amb el consum en matèria cultu- 
ral, avaluar l'ús dels equipaments culturals 
existents al territori i avaluar l'impacte de la 
política cultural municipal. L'enquesta ha re- 
velat que el barri de residència està molt vin- 
culat al consum cultural dels seus habitants, 
i que les biblioteques i els centres cívics són 
els equipaments amb uns usuaris més diver- 
sos. També ha posat de manifest la manca de 
comunicació de l'organització d'alguns actes 
i d'algunes programacions, i ha permès de- 
finir el perfil del públic i del no-públic de la 
cultura. 

La diagnosi de la situació cultural permet 
orientar els objectius en matèria cultural i 
crear el marc del Pla Cultural. És a partir de 
les necessitats i dels objectius del sector cul- 
tural que el Pla podrà definir les seves línies 
estratègiques. 

Una de les estratègies fonamentals és ge- 
nerar un marc idoni per estimular la CREATI- 
VITAT a Tarragona. No es tracta simplement 
de garantir una oferta cultural, sinó d'espe- 
ronar el sector en tots els seus àmbits per as- 
segurar l'excel-lència de les produccions cul- 
turals: suport a cursos de formació artística, 
beques i suport a la creació artística —convo- 
catòria de premis, realització d'exposicions 
d'artistes emergents del territori—, ajudes 
als sectors alternatius —mitjançant la cessió 
d'espais o l'ajuda en la difusió—, suport a la 
producció d'art contemporani. L'Ajuntament 

de Tarragona ha de liderar aquest compro- 
mís, que generarà un diàleg entre els agents, 
públics i privats, implicats en la cultura. 

Es tracta, per tant, no només d'augmentar 
el consum i Paccés passiu a la cultura, sinó 
que Tarragona augmenti les produccions 
culturals pròpies, tot estimulant l'excel-lència 
i la inclusió en xarxes i circuits nacionals i 
internacionals, el que permetrà eexportar 
les produccions culturals tarragonines. 

El Pla Cultural també és un instrument 
enfocat a l'EDUCACIÓ. La cultura incideix de 
manera transversal en ensenyament a través 
de biblioteques, museus i altres equipaments. 
En aquest sentit, el Pla ha d'afavorir la creació 
de programes d'activitats a les biblioteques, 
programes educatius als museus i auditoris i 
altres programes que es puguin incloure dins 
dels continguts d'ensenyament obligatori i que 
donin a conèixer tots els àmbits de la cultura: 
arts escèniques, arts visuals, música, etc. Cal 
afavorir les connexions entre els programes 
escolars i de formació superior i el sector cul- 
tural per crear hàbits culturals entre la pobla- 
ció més jove i per transmetre uns valors i un 
sentiment d'identitat. 

Precisament la transmissió de la IDEN- 
TITAT tarragonina a través de la cultura ha 
de ser una de les estratègies estructurals 
del Pla. El sector cultural s'ha de posicionar 

en l'assumpció d'uns valors que transmetin 
els elements identitaris de Tarragona —el 
mar, la música, la festa, el patrimoni romà, 
etc.— i que potenciin el sentit de pertinença 
a una comunitat. Aquest posicionament s'ha 
de reflectir en la programació cultural, mit- 
jançant la promoció d'artistes autòctons, el 
tractament de temes d'interès local o la loca- 
lització d'actes culturals en espais simbòlics 
de la ciutat. 

A la vegada, el posicionament cultural de 
Tarragona s'ha d'incloure dins la xarxa cul- 
tural del TERRITORI i integrar-se de manera 
coherent i cohesionada en el panorama cul- 
tural: el punt de vista a l'hora de programar 
ha de ser el de l'usuari, i aquest ha de poder 
accedir a una oferta diversificada i especia- 
litzada. Cal concebre el territori com un es- 
pai únic, on les dues ciutats més importants, 
Reus i Tarragona, tinguin una oferta comple- 
mentària. És aquest posicionament el que 
generarà un valor afegit al sector cultural del 
sud de Catalunya. 

La garantia d'èxit del Pla és la PARTICI- 
PACIÓ, tant com a objectiu final —potenciar 
la participació de la població en la cultura 
i l'oferta de la ciutat— com a part essencial 
del procés de desenvolupament del Pla. Per 
la seva pròpia dinàmica, aquest genera un 
procés de participació ciutadana i de refle- 

Plaça del Fòrum 
de Tarragona. 

Xxió al voltant de la cultura i dels escenaris 
de futur de la ciutat. El Pla, doncs, s'entén 
com un procés en dues fases: una primera 
fase de participació i definició de les neces- 
sitats i actuacions que es duran a terme per 
assolir la missió i els objectius, i una segona 
fase d'aplicació de les actuacions, que s'estén 
al llarg del futur i que ha d'incloure un pro- 
grama d'avaluació de les actuacions. Cal veu- 
re el Pla, doncs, no com un projecte intern 
que proporcionarà pautes de gestió i soluci- 
ons enginyoses, ni tampoc només com una 
eina de planificació municipal, sinó com un 
procés que permet reflexionar i determinar 
conjuntament entre agents i ciutadania les 
necessitats i prioritats del sector. 

Emprendre el Pla Cultural significa tam- 
bé establir un DIÀLEG constant amb el públic. 
La fidelització del públic tarragoní implica el 
desenvolupament d'estratègies de comunica- 
ció: promocions d'entrades a actes culturals, 
una major difusió de literatura promocional 
i la creació de productes culturals que invo- 
lucrin els equipaments culturals i lDempresa 
privada. 

El procés de desenvolupament del Pla de 
Cultura només és possible amb la implicació 
dels agents culturals i de la societat civil i su- 
posa la creació d'espais de trobada, discussió 
i reflexió, com ara taules rodones amb la pre- 
sència d'experts i personalitats reconegudes 
de la ciutat, la creació d'una pàgina vveb in- 
teractiva o el desenvolupament d'un cicle de 

conferències. El Pla Cultural no té sentit si és 
desenvolupat unilateralment per Padminis- 
tració pública: cal que integri el conjunt de la 
ciutadania i, per fer-ho, és indispensable que 
l'Ajuntament motivi i fomenti la participació 
de tota la societat, especialment la de les as- 
sociacions i entitats. 

La col-laboració i la creació d'una DINÀMI- 
CA PÚBLIC-PRIVAT és una de les línies estratè- 
giques del Pla. L'assumpció d'una realitat en 
què agents públics i privats col-laborin cada 
vegada més a un mateix nivell significarà 
l'establiment d'una nova política cultural, 
que es traduirà en la col-laboració entre equi- 
paments i empreses de visites guiades, entre 
Ajuntament i empreses de gestió i producció 
d'espectacles, entre espais públics i espais 
privats. 

Finalment, el Pla ha de desenvolupar 
pautes respecte al FINANÇAMENT de la cultu- 
ra. Per fer-ho, és necessari delimitar els ni- 
vells de responsabilitat pública i privada en 
el finançament de les activitats culturals, i 
implementar programes de patrocini i mece- 
natge dels projectes culturals, involucrant a 
caixes d'estalvis i empreses del territori en el 
finançament d'una part dels concerts, espec- 
tacles o esdeveniments populars. 

El Pla Cultural de Tarragona enceta, 
doncs, una nova etapa en la cultura de la ciu- 
tat, que obre les portes a un nou diàleg dins 
del sector i a la generació de dinàmiques que 
garantiran Pexcel-lència de la l'oferta cultural 
tarragonina. 

Nei Torrell 


ELS PROB.E ES 


El desembre de 1999 en aquesta revista es 
publicava un dossier que intentava donar 
alguna resposta a linterrogant: cal un pla 
cultural2 El dossier va sorgir a partir de dos 
articles publicats consecutivament al suple- 
ment Públics —quan aquest encara es publi- 
cava amb el diari El Punt—. En el primer, 
Jordi Piqué (Cercle d'Estudis Històrics i So- 
cials Guillem Oliver del Camp de Tarragona) 
reclamava la necessitat d'un pla cultural, i 
en el segon, Albert Saludes (Agrupació Foto- 
gràfica de Tarragona) se sumava a la petició 
i animava a la mobilització. Aquests articles 
van servir d'excusa al consell de redacció 
de la revista per demanar als partits polítics 
amb representació a l'Ajuntament pel seu 
posicionament respecte a aquest assumpte. 
A les pàgines del Resse 50, doncs, hi podeu 
trobar quin era aleshores el parer de cadas- 
cun dels grups municipals sobre el tema i un 
esbós del projecte cultural per a la ciutat. 

Han passat sis anys, del pla cultural se 
n'ha sentit a parlar bastant i, pel que jo sé, 
s'han establert les fases del projecte i s'ha 
contactat amb algunes empreses del ram 
perquè siguin les responsables de l'elabo- 
ració. A hores d'ara només podem fer una 
cosa: esperar, i una vegada el projecte de pla 
cultural aterri a la societat civil i coneguem 
el document de treball, en podrem parlar. 
Tanmateix, crec que l'èxit del pla només serà 
possible si hi ha una implicació de la societat 
civil, dels ciutadans, si és un pla que compta 
amb la gent com a agents i no com a recep- 
tors. Bé, ja ho veurem... 

Deia que han passat sis anys i ara nova- 
ment el consell de redacció llença la pre- 
gunta i ens demana el nostre parer sobre 
la situació de la cultura a la ciutat. Suposo 
que també hi ha la intenció de dinamitzar 
el debat i per això em trobo fent aquestes 
quatre ratlles sobre la cultura a la ciutat de 
Tarragona, en qualitat de president de Vasso- 

ciació cultural Anima't, entitat que gestiona 
la programació estable de música, cinema i 
teatre que es coneix sota Petiqueta de TCC 
(Tarragona Cultura Contemporània). Així, 
doncs, cometré l'atreviment d'apuntar algu- 
nes idees que només volen conduir a la re- 
flexió per poder millorar l'oferta cultural de 
Tarragona i el Camp. 


El monopoli de l'oferta cultural 


Fins a l'arribada dels ajuntaments demo- 
cràtics bona part de l'oferta lúdica i cultural 
estava a les mans de la societat civil, que 
era qui tenia la iniciativa i la finançava, 
la qual cosa no vol dir que no pogués ser 
instrumentalitzada pel poder polític. No cal 
fer gaires esforços per recordar iniciatives 
privades que des de la ciutadania han es- 
devinguts pilars culturals de la ciutat i que 
ara poden sobreviure gràcies a les adminis- 
tracions públiques: el Teatre Metropol, la 
Cooperativa Obrera Tarraconense, la Reial 
Societat Arqueològica Tarraconense, etc. 
Les noves administracions, que sorgiren 
com a consequència del canvi de règim que 
possibilità la mort del dictador, amb els anys 
han anat capitalitzant l'oferta cultural. Les 
administracions públiques són amos i se- 
nyors de la major part de Voferta cultural, o 
bé la financien i la permeten o bé en són els 
impulsors. La cultura s'ha professionalitzat 
i funcionaritzat amb tot el negatiu i positiu 
que això ha significat per a l'oferta cultural. 
Quan penso en aquest tema sempre em ve al 
cap un exemple que em sembla que és molt 
clarivident: Fa alguns anys, quan era l'hora 
d'organitzar la festa major, qui contractava 
les orquestres eren o promotors privats o 
societats recreatives. No eren pas els ajunta- 
ments els que organitzaven aquest tipus d'ac- 
tes, que com a molt editaven programes de 
mà per difondre les activitats tot mantenint 
els elements més estructurals de les festes. 

Així, doncs, el ball es feia a la societat o en 
un espai habilitat per a l'ocasió i es posaven 
a la venda les llotges, hi havia un servei de 
bar i es ballava. No cal dir que l'accés no era 
de franc. L'evolució d'aquests balls de festa 
major ha estat sorprenent. Per començar, 
s'ha acabat amb un fet tan classista com les 
llotges i hem passat als preus populars i a les 
revetlles populars d'accés gratuit. A obsequiar 
amb begudes alcohòliques els assistents amb 
les intoxicacions i els aldarulls que compor- 
ta, al vermut, al sopar o a l'esmorzar popular 
segons l'horari festiu de cada lloc. Vaja, que 
les polítiques de gratuitat han esdevingut 
eines de dinamització cultural i han acabat 
per no ser res més que actes de propaganda. 
La situació ha generat una forta inflació en 
el sector i ha fet desaparèixer pràcticament 
els promotors privats i, curiosament, ara 
les mateixes administracions són les que es 
lamenten que no hi ha indústria. Particular- 
ment, penso que amb el canvi hi hem perdut 
tots. Per a molts pobles els actes de la festa 
major han esdevingut la principal despesa 
del pressupost de la regidoria de cultura i 
així ens va. Aquest exemple em sembla molt 
il-lustratiu de com pot perjudicar la interven- 
ció de l'administració pública en la cultura. 
Cal que les administracions adoptin el 
principi de subsidiarietat, enlloc de fomentar 

el neoliberalisme. Em sembla que tots podem 
estar d'acord amb la protecció de la cultura i 
la intervenció per corregir les perversions 
que genera el mercat. Tanmateix, em sembla 
que les polítiques culturals encara no van 
gaire en aquesta direcció. La societat civil i 
els ciutadans han de recuperar el paper pro- 
tagonista com a impulsors i no només com a 
consumidors passius. 


Coordinació i territori 


Organitzar l'oferta cultural en clau local 
és avui una mica fora de lloc. Les trans- 
formacions que està patint el Camp estan 
modificant l'oferta cultural (les noves tecno- 
logies, el consum domèstic, la revolució dels 
transports, l'aparició en escena de Salou, 
Cambrils i Vila-seca, etc.). Cal crear xarxes, 
sumar esforços. L'oferta cultural pateix d'una 
manca de coordinació, un paper que crec 
que han d'assumir les administracions pú- 
bliques. Un exemple evident és l'actual oferta 
de festivals de curtmetratges. Actualment hi 
ha quatre festivals de curts al Camp (la Sel- 
va del Camp, Cambrils, Reus i Tarragona). 
La política cinematogràfica de les adminis- 
tracions públiques al Camp es fonamenta 
principalment en aquests festivals, els quals 
tenen una repercussió bàsicament local. I, 

per altra banda, no hi ha unes polítiques que 
reequilibrin el sector cinematogràfic amb 
formació, protecció de les sales d'exhibició, 
programacions estables, etc., que serien ins- 
truments molt més importants per a la cre- 
ació de públic i la cultura cinematogràfica 
que no pas uns esdeveniments efímers com 
són els festivals amb una modesta projecció 
exterior. A aquest fet hi podem sumar les 
projeccions estiuenques i els cicles que fan 
els ajuntaments i els consells comarcals, que 
enlloc de potenciar el cinema com a art amb 
els seus valors culturals sembla que prote- 
geixin les majors. Una dada preocupant, a tot 
l'Alt Camp només hi ha un cinema en actiu, 
el de Vila-rodona. 

A Girona, per posar un exemple en un 
sentit oposat, ja fa anys que l'ajuntament va 
salvar el Cinema Modern, ara Cinema Truf- 
faut, que és gestionat pel Col.lectiu de Crítics 
de Cinema de Girona, amb una programació 
d'estrena modèlica que ha contribuit a evitar 
la desertització cultural que pateixen els nu- 
clis urbans i ha situat Girona dins de la xar- 
Xa europea de cinemes. Mentrestant a casa 
nostra cap ciutat del Camp té una sala de 
projeccions amb unes prestacions tècniques 
que siguin equiparables a les que ofereixen 
els cinemes comercials on es pugui protegir 
el cinema no comercial. 

Si ens fixem ara en l'oferta musical de la 
ciutat de Tarragona, és cert que en aquests 
moments és destacable i té poc a envejar a 
d'altres ciutats d'arreu de l'Estat. Mai hi ha- 
via hagut tantes sales de concerts ni tants 
concerts —Anima't només cada temporada en 
programa més de cent trenta—. Però, també 
es pateix d'una manca de coordinació dins 
del sector. Cal que algú assegui a l'entorn de 
la mateixa taula els programadors, les sales, 
les administracions, els músics, les escoles, 
els comerços, els gestors de locals d'assaig, 
etc., per mirar d'aprofitar al màxim els pocs 
recursos existents i treballar en objectius 
comuns evitant solapaments. S'entén que el 
sector privat vagi per lliure malinterpretant 
el concepte de competència, però em sembla 
que en aquest cas l'administració hauria de 
fer de mitjancera. No s'entén que un con- 
curs públic com el DO (concurs provincial 
patrocinat per l'Ajuntament de Tarragona) 
no cerqui línies de col-laboració amb el TCC 
(programació amb projecció internacional), 
una plataforma que modestament m'atrevei- 
XOo a dir que és fonamental per als creadors 
de la província si s'entén la música contem- 
porània com un fenomen cultural globalitzat. 
O que l'única discogràfica amb projecció ex- 
terior amb bandes que toquen més enllà dels 

límits provincials, Slovy Coloured Records, 
no rebi cap ajut públic. 

Tanmateix, crec que s'han de valorar ini- 
ciatives molt interessants com la Primavera 
Fotogràfica, un esdeveniment biannual que 
ha aconseguit crear un model de coordinació 
bastant paradigmàtic. Així, doncs, l'aposta 
per la coordinació de les activitats existents 
és una assignatura pendent. 


Equipament de referència 


Tot i les transformacions que s'estan produ- 
int en els hàbits culturals, gràcies a les noves 
tecnologies, els espais de referència on es 
produeixin els esdeveniments culturals són 
necessaris. En aquests moments em sembla 
inconcebible que les ciutats del Camp no 
tinguin un equipament cultural públic amb 
una gestió que faciliti l'accés gratuit, que 
sigui la referència local pel que fa a Vactivi- 
tat cultural. Un equipament obert que sigui 
un punt de trobada per a tots els ciutadans, 
un punt d'informació cultural i un espai de 
sociabilitat. On hi hagi la formació que no 
es troba dins de l'oferta formal (la que dóna 
títols reconeguts), on la gent pugui organit- 
zar activitats sense traves burocràtiques, on 
el ciutadà sigui el protagonista, etc. Vaja, un 
espai motor per a la societat. Un espai que 
hauria de fer el paper que en el seu moment 
van fer els ateneus, els quals en la majoria 
dels casos no han sabut adaptar-se als can- 
vis. Els equipaments públics haurien d'estar 
vius i haurien de fer conviure Pexhibició, la 
formació, la creació i les relacions socials. 
Malauradament en trobem pocs exemples. 
Tarragona ha estat capaç de crear una 
Xarxa de centres cívics però no té cap equi- 
pament cultural al centre. Quant a equipa- 
ments, tenim deficiències importants que cal 

resoldre, però la solució no és només arqui- 
tectònica, és molt més important pensar com 
s'han de gestionar aquests equipaments —un 
factor que sovint s'oblida— i què hi volem fer. 
Sovint es cau en Verror al qual feia referència 
Joaquin Salinas quan deia: 4dEls equipaments 
culturals ara com més grans millor, així es 
mira més i es veu menys. L'obertura del Te- 
atre Tarragona a la Rambla pot ser una bona 
eina complementària al Teatre Metropol i per 
a la resta d'equipaments públics existents, el 
gran secret serà la forma de gestionar-lo. 


Producció pròpia 


Els entesos en gestió cultural acostumen a 
defensar que una bona política cultural és 
un triangle equilàter als tres angles del qual 
hi ha perfectament harmonitzats l'oferta, la 
producció i la formació. Potser l'estructura 
del triangle tarragoní és més aviat isòsce- 
les, amb un clar predomini de Voferta. Així, 
doncs, la contractació per a l'exhibició és 
important, però cal que es reequilibri amb 
Pexportació de productes propis per no tenir 
un balanç negatiu. Tarragona té un dèficit 
important que consisteix en una escassa 
capacitat per crear productes culturals que 
puguin ser exportables. Dèficit creatiu o de 
creadors, que només es pot resoldre amb 
formació i infraestructures accessibles. 

El gran problema de la formació i la pro- 
ducció és que els resultats són poc visibles, 
serveixen poc per a la propaganda i no són, 
en principi, un fenomen de masses. Són el 
resultat de polítiques culturals que aposten 
per resultats a mig/llarg termini, un sistema 
que topa amb les estratègies de la classe po- 
lítica que cerca resultats immediats, però són 
els únics que possibiliten que Vedifici de la 
cultura a Tarragona pugui ser sòlid. 

Aquest article que em demana el Cercle com 
a aportació al tema del títol em provoca una 
certa disjuntiva. El faig a títol personal2 O el 
faig com a cap de Gestió Cultural de l'Ajun- 
tament de Tarragona. Ambdós punts de vista 
tenen problemes i avantatges. Al final he de- 
cidit intentar aprofitar els aspectes positius 
d'ambdós punts de vista i provar d'obviar-ne 
els negatius. Així, d'una banda, en tant que 
opinió, aquest article és exclusivament per- 
sonal. Que ningú no digui que l'Ajuntament 
pensa el que jo dic, perquè seria fals. És més, 
en aquest article hi ha opinions que, amb 
tot el respecte, són tanmateix oposades a la 
pràctica municipal. D'altra banda, és evident 
que en l'article m'aprofito de l'experiència i 
coneixement que m'han donat aquests Sis 
anys de gestió. Però, per últim, se'm perme- 
trà que, en alguns aspectes, la prudència i 
les obligacions del càrrec públic passin pel 
davant de les meves idees. Per tant, si d'una 
banda allò que dic en aquest article són les 
meves opinions, d'altra banda no són totes 
les meves opinions. Espero que el resultat 
sigui comprensible. 


Qui té raó2 


Els consumidors culturals d'avui dia es ca- 
racteritzen, d'una manera bastant generalit- 
zada, per Vespecialització. Aquell concepte 
tan estès que era el de 4Gent de la Cultura,, 
que trobaves (abans) en una presentació 
de llibre (fos de literatura o d'història), en 
una funció teatral, en un concert de música 
clàssica o en una exposició, sembla que ha 
estat bastant deixat de banda. Sobreviu, és 
clar, per raons òbvies, en poblacions petites 
on l'oferta cultural no és gaire àmplia i on, 
per tant, aquest públic pot donar Vabast a 
tota Poferta. Però és absolutament impensa- 
ble en una ciutat mitjana. En aquests casos 
es tendeix a l'especialització. Només en un 

àmbit, el que està relacionat amb les festes, 
se sol donar un cert intercanvi de grups, 
tant pel caràcter popular de les festes, com 
pel fet que les mateixes festes són suma de 
diferents modalitats d'expressió cultural 
(cultura popular, sí, però també teatre, mú- 
sica, exposicions, etc.). Jo mateix em recordo 
com a consumidor cultural a la Tarragona 
dels anys 80 i no perdent-me gairebé ni un 
sol dels actes que es feien. Era bastant fàcil, 
llavors, veure com escriptors eren presents 
de manera sistemàtica en inauguracions 
d'artistes. Il a linrevés. En canvi, avui, per 
la meva experiència professional, puc donar 
testimoni que això no sol passar. Si de cas 
passa, sol ser per les particulars relacions 
personals d'un determinat artista, però no és 
la tònica general. 

Dic això perquè aquest fet és la causa que 
avui costi trobar persones, en una ciutat com 
la nostra, que tinguin una visió global de 
la cultura. No dic que no n'hi hagi. Dic que 
costa de trobar-ne i que, d'això, se'n ressent 
allò que anomenem dl'opinió pública,. La ca- 
ricatura del que passa és que tothom sembla 
queixar-se de com està de malparada la seva 
àrea d'interès (sigui el teatre, sigui la festa, 
sigui el que sigui) i, alhora, gairebé tothom 
(hi ha excepcions, és clar) manifesta greu- 
ges comparatius amb altres àrees suposada- 
ment ben tractades. En posaré dos exemples. 
D'una banda, jo he sentit innombrables quei- 
xes de persones vinculades a algun sector 
cultural pel fet que ca Tarragona només es 
pensa en la festa-. És a dir, gent que creu que 
les festes estan ben considerades i ateses, en 
detriment d'altres sectors. Però, d'altra ban- 
da, també he sentit moltes opinions de gent 
vinculada a la festa que es queixen dels pocs 
recursos que s'hi destinen i fins i tot denun- 
cien una suposada priorització de la ecultura 
elitista. Qui té raó2 

Un diagnòstic apressat 


Segurament la meva opinió també pecarà de 
poc o molt parcial, com acabo de manifestar. 
El fet de ser, però, una persona vinculada a 
diferents àmbits culturals (centres d'estudi, 
museus, literatura, món editorial, teatre, fins 
i tot un cert segment de la cultura tradicio- 
nal) i, alhora, responsable del Departament 
de Cultura de l'Ajuntament en els darrers 
anys em permeten tenir una visió una mica 
més àmplia del normal. A això, si voleu, po- 
deu afegir-hi que, darrerament, he hagut de 
preocupar-me de rebre opinions i punts de 
vista d'altres agents culturals, d'informar- 
me i llegir sobre què passa a altres llocs, de 
reflexionar sobre el tema, etc. Tot això fa que 
pugui donar una opinió poc o molt fonamen- 
tada. Sé que aquesta opinió meva també té 
dos problemes. El primer és que, en la me- 
sura que sóc zart i parb de la questió, el meu 
punt de vista pot ser poc o molt esbiaixat. El 
segon, ja lhe dit: que, pel fet d'ocupar un 
càrrec públic, la prudència, en uns casos, i 
l'obligació, en altres, m'impedeix de dir tot 
allò que sé o penso. 

Fetes aquestes observacions, m'afanyo a 
anar per feina i a resumir en unes simples 
línies el que podria ser un diagnòstic molt 
ràpid de la situació cultural de la ciutat de 
Tarragona. 


1. Un pas endavant 


Ningú no podrà negar que a la ciutat de 
Tarragona hi ha hagut un desvetllament 
cultural, en els darrers anys, que ja s'inicia 
en el temps dels primers ajuntaments demo- 
cràtics. Cal fer constar això com a punt previ 
i no crec que calgui posar-ne exemples, ni 
donar-ne dades. A mi em sembla una obvie- 
tat. Comparar la cultura tarragonina de 1979 
a la de 2005 ofereix un balanç vertiginós, 
referim-nos a gairebé qualsevol dels aspec- 
tes que vulguem (encara que honestament 
haurem d'admetre que hi ha excepcions, és 
a dir, algunes coses que no han millorat). 
El patrimoni, la música, el teatre, la litera- 
tura, les arts plàstiques han millorat la seva 
realitat i les seves expectatives. El mèrit de 
la millora, d'altra banda, no se'l pot atribuir 
ningú en exclusiva. Ans al contrari, crec que 
hi ha una part important de responsabilitat 
que reposa en la societat, però també una de 
no menys important que reposa en l'admi- 
nistració pública. 


2. Escassa vertebració 


Si el punt anterior ofereix un balanç global 
positiu, en el terreny dels defectes, a mi em 
sembla oportú d'encapçalar la relació amb 
la poca vertebració cultural de la societat 
tarragonina. Sempre que parlo d'aquest tema 
sem mira amb cara de pòquer. Per a una 

bona part d'opinadors, això sembla que no 
és un problema. Els problemes, per a la gent, 
solen ser si hi ha o no hi ha teatres, si hi ha o 
no hi ha locals per a entitats, si l'Ajuntament 
dóna més o menys diners per a aquesta o 
aquella altra activitat i, sobretot, si les pro- 
gramacions són més o menys potents. Amb 
això no es té en compte que la base de la 
cultura no està en l'administració, sinó en la 
societat civil. I que, per tant, com més sana i 
estructurada estigui aquesta societat, millor 
funcionarà des d'un punt de vista cultural. 
Una ciutat amb una societat civil forta tindrà 
més possibilitats de funcionar culturalment 
i, a més, la cultura li resultarà més barata. És 
que Tarragona no té una bona societat civil2 
No he dit el contrari. El problema és que està 
escassament vertebrada. Hi ha, efectivament, 
un índex d'associacionisme interessant (un 
26,790 segons Penquesta d'hàbits de 2004), 
toti que és sensiblement inferior al global de 
Catalunya (51,500 segons l'ECPC de 2001). A 
més, l'associacionisme estrictament cultural 
encara és més baix i, el que hi ha, està molt 
centrat en la cultura tradicional i popular. 
Aquest sí que és un sector amb bon nivell 
associatiu. Ara bé, el problema no és tant 
el del nivell associatiu sinó, com deia, el de 
la vertebració. Fora del sector de la cultura 
tradicional i popular, la vertebració entre 
entitats i agents culturals és escassa. Això 
fa que la cultura funcioni com un seguit 
de compartiments estancs (el dels artistes, 
el dels escriptors, el dels teatreros, el dels 
músics moderns, el de la música clàssica, 
etc.). Per què està poc vertebrada la cultura 
tarragonina2 Hi ha diferents raons. Una és 
que estem parlant d'una societat civil nova, 
profundament renovada, amb la immigració 
dels anys 60—70, la conversió de Tarragona 
en ciutat universitària, la fi de la Tarragona 
casernària, i que, salvant rares excepcions, 
la major part d'iniciatives culturals locals ac- 
tuals sorgeixen a partir de la democràcia i no 
abans. Amb això vull dir que ens falten anys. 
Però hi ha altres raons, perquè la vertebració 
pot ser ajudada si es fan determinades coses. 
Una segona raó important és que Tarragona 
no té cap punt físic de trobada dels sectors 
culturals. Els locals de les entitats són lloc 
de trobada dels seus associats. Els centres 
culturals, ja siguin públics o privats, són 
llocs on s'hi assisteix com a espectador, per 
tant, amb una actitud receptiva i no pas ac- 
tiva. Un dels casos més singulars és que els 
dos teatres públics que té la ciutat només 
els fem servir per oferir espectacles, però 
no s'han convertit en lloc de trobada ni tan 
sols de la gent del sector teatral. Durant un 
temps, el Teatre Auditori del Camp de Mart 
(TACM), en la mesura que allotjava PEMAD, 
generava un moviment de gent d'aquest sec- 
tor, cosa que ja no passa. Ni aquest teatre ni 

el Teatre Metropol no tenen un bar perma- 
nentment obert que permeti aquest flux i 
intercanvi de persones, projectes i idees. En 
aquest moment, si hi ha un espai a la ciutat 
que compleixi més o menys la funció de lloc 
d'encontre de sectors diversos és la Coopera- 
tiva Obrera, encara que es tracti, per raons 
diverses que ara no esmentaré, d'un cas molt 
limitat. Una tercera raó que dificulta la poca 
vertebració cultural de la ciutat és que, a 
Tarragona, el sector públic pesa massa. Però 
com que això és, en la meva opinió, un dels 
nostres problemes substancials, en deixo 
l'explicació per al pròxim apartat. 


5. Excessiu pes del sector públic 


En la meva opinió (que només és una opi- 
nió) una societat sana no pot permetre que la 
cultura depengui massa de Vadministració. 
L'administració ha d'ajudar, ha d'impulsar, 
ha de fomentar, ha de facilitat recursos i ei- 
nes, ha d'arribar allà on la societat no arribi, 
però no pot dedicar-se a suplantar la societat. 
Això xoca amb una determinada concepció 
de la cultura, la del ciutadà passiu que l'únic 
que reclama és que li ofereixin serveis. Amb- 
dues opcions per mi no són incompatibles. 
Cal una determinada concepció de la cultu- 

ra com a servei (després en parlarem) però 
també cal que aquesta cultura no depengui 
massa de l'administració. En la majoria de 
poblacions del nostre país, els ajuntaments 
han hagut d'involucrar-se molt en la cultura, 
per tal de treure-la de Vensopiment i Vanorè- 
Xia en què quatre dècades de dictadura Vha- 
vien entaforada. Però això no justifica que 
els ajuntaments hagin d'assumir permanent- 
ment aquestes funcions. Un cas que jo perso- 
nalment considero paradigmàtic d'això que 
explico és el Carnaval de Tarragona. Trobo 
absolutament de riure (potser hauria de dir 
de plorar) que un carnaval (Vesdeveniment 
festiu destinat a girar de cap per avall l'ordre 
de les coses, entre elles el poder) sigui or- 
ganitzat íntegrament per Vajuntament. Amb 
això no vull dir que no hi ha d'haver Carna- 
val ni tampoc que l'Ajuntament no hi hagi de 
participar. Vull dir, simplement, que l'agent 
motor del Carnaval ha de ser un altre. A les 
ciutats més desenvolupades culturalment hi 
ha una gran varietat d'activitats estables que 
sorgeixen d'iniciatives no públiques. El festi- 
val Temporada Alta, de Girona, en pot ser el 
millor exemple. O el de jazz de Terrassa. A 
Tarragona pràcticament totes les iniciatives 
són municipals. El fet que es dediqui la ma- 
jor part dels pressupostos a aquestes activi- 

tats, fa que quedin pocs diners per ajudar el 
desenvolupament d'iniciatives de matriu no 
municipal. Fixem-nos en les repercussions 
que té això: el festival Temporada Alta de Gi- 
rona, organitzat per una productora sorgida 
d'un grup de teatre, és avui per avui un dels 
festivals més importants del país, segura- 
ment el més innovador en matèria teatral: 
doncs bé, el que li costa a l'Ajuntament, per 
tant, a la ciutat, és una quantitat idèntica a la 
que ens costa el festival d'estiu de Tarragona, 
organitzat absolutament des de l'Àrea de 
Cultura. És un entre molts possibles exem- 
ples. Malgrat això que dic, sí que cal valorar 
que, des de fa uns anys, l'Àrea de Cultura 
de l'Ajuntament reserva una quantitat anual 
(molt limitada) a ajudar aquests projectes. 
La consequència de tot això és que, aquesta 
mena d'activitats, com que compten amb 
pocs recursos, tampoc no poden desenvo- 
lupar projectes massa importants. Amb tot, 
m'agradaria, sense ganes d'ofendre ningú, de 
fer alguns esments. En primer lloc, Ventitat 
Anima't. Aquesta entitat sí que compta amb 
recursos notables de l'Ajuntament (i darre- 
rament de la Generalitat) i, consequentment, 
desenvolupa un projecte molt ambiciós i 
lloable, el TCC. En segon lloc, vull fer es- 
ment a entitats i iniciatives que, amb molt 
pocs recursos municipals, han assolit fites 
importants. És el cas, per exemple, del fes- 
tival REC o de lentitat Inout Produccions 
(els de Cíciops), entre algunes altres. Però a 
mi m'agradaria destacar el cas de la Setma- 
na Cantant que, cada tres anys, i novament 
amb poca participació municipal, però amb 
l'enorme capital humà del Cor Ciutat de Tar- 
ragona, aconsegueix organitzar un certamen 
de primer nivell en el seu gènere. 


4. A mode de síntesi 


Els dos punts anteriors podrien fer pensar 
que estic molt descontent amb la situació 
cultural tarragonina. No seria cert. Aquí 
enllaço amb el punt primer per dir que 
Tarragona, avui per avui, és, de totes les 
ciutats de Catalunya llevat de Barcelona, la 
que compta amb una major quantitat d'inici- 
atives i programes culturals, la majoria molt 
ben gestionats i amb uns resultats notables 
d'acord amb els pressupostos que s'hi dedi- 
quen, tot i que generalment amb poc nivell 
de coneixement fora de la ciutat. Per només 
citar alguns exemples, podríem dir que te- 
nim una de les millors, si no la millor, festes 
majors de Catalunya, probablement el millor 
concurs de castells de focs, l'únic concurs 
de colles castelleres, la programació esta- 
ble d'espectacles fora de Barcelona amb un 
major rendiment del país (tant en nombre 
d'espectacles, com d'espectadors), un seguit 
d'iniciatives en l'àmbit literari (la Tardor 
literària, La Pell del Llavi, Lletres a taula) re- 

alment singular, un programa de difusió de 
música moderna autòctona (el DO TGNA) 
molt original, una programació estable de 
música, tant en el vessant clàssic (Dimarts 
musicals), com en el modern (TCC) que, 
sumats, no existeixen en cap altra ciutat, 
uns premis artístics únics en la seva espècie, 
com el Premi Internacional de Composició 
Musical o el premi de traducció Jaume Vidal 
Alcover, amb un nivell de qualitat altíssim, 
una quantitat notable d'iniciatives al voltant 
de la creació emergent i alternativa, com 
Qrt-e, Trencart, els esmentats Cícliops o La 
Pell del Llavi, etc. Bé, no m'allargo. 

Però, tenint tant, tenim poc perquè tot 
això depèn, com deia abans, massa de l'ad- 
ministració, massa del diner públic, massa 
de decisions que poden canviar en unes elec- 
cions. 


La ruta a seguir (quadern de bitàcola) 


Tots ens atrevim a opinar sobre la cultura i 
tots tenim fórmules magistrals per millorar- 
la. Jo també m'he dedicat, moltes vegades, a 
pontificar sobre tal cosa o tal altra, com so- 
lem fer la majoria. Al capdavall, però, si una 
cosa he après és que, de propostes bones, 
n'hi ha moltes, però que, sovint, les diferents 
propostes són incompatibles entre si. D'una 
banda, evidentment, per una raó econòmica: 
cap ciutat, si no és una gran metròpoli, no 
pot tenir-ho tot. També per una raó de pú- 
blic: no tenim públic per a tot. En tercer lloc, 
per una raó de qualitat: voler arribar a tot 
podria voler dir que en tots els àmbits aque- 
lla ciutat fos d'una ensopida mitjania, en la 
meva opinió cal apostar per tal d'anar més 
enllà. Per últim, i sobretot, per una raó de 
coherència. Quan hi ha múltiples idees d'allò 
que és teòricament possible, però, per raons 
diverses, no es poden tirar totes endavant, 
cal escollir un projecte que les cohesioni, 
que doti la ciutat d'uns objectius en l'àmbit 
cultural i que seleccioni aquelles idees que 
més coincideixin amb aquell projecte. 

En aquest moment, a la ciutat de Tarra- 
gona ens trobem en un moment que pot ser 
culturalment important, si ho sabem fer bé. 
Tots: tant la societat civil, com els responsa- 
bles polítics, com també els tècnics i els altres 
agents culturals. Tots som conscients que en 
els darrers anys s'han fet coses. Cadascú és 
més conscient de les coses que s'han fet en 
el seu àmbit que en d'altres. Fins ara, la pla- 
nificació cultural a Tarragona ha vingut do- 
nada pel simple procediment de suma, que 
és com dir que com més serem, més riurem. 
Una nova entitat, un nou centre, un nou pro- 
jecte s'han anat afegint cada dia a la realitat. 
La pilota s'ha anat fent cada cop més gran. 
Arriba l'hora de posar-hi una mica d'ordre. 
Un exemple a escala del que estem dient el 
podem tenir en el nostre Festival d'Estiu. En 

un començament, era un festivalet de teatre, 
que portava, als nostres estius, una mostra 
variada del que es feia en l'àmbit de les arts 
escèniques, bàsicament pensant en el gran 
públic (ateses les dimensions del TACM). 
Després, a la programació del TACM s'hi van 
anar afegint coses: el cicle de Música als Pa- 
tis, el Festival d'Orgue, la Dansa a Cel Obert, 
el Resse, els contacontes i a tot això s'hi han 
afegit propostes externes: el cicle paral-lei al 
Curs Internacional de Música, el Curs Inter- 
nacional de Saxòfon, cada tres anys la Setma- 
na Cantant, etc. A la vegada, s'ha incrementat 
la qualitat de les propostes. Amb tot això s'ha 
arribat a un punt en què el Festival d'Estiu 
té una programació extensa, però, en canvi, 
no destaca en cap apartat. El Festival d'Estiu 
de Tarragona encara no es pot posar al costat 
dels grans festivals de Catalunya. Hi ha un 
problema econòmic. Hi ha un problema de 
comunicació. Però, també, hi ha un proble- 
ma de tria. 

Per això és important que ara VAjunta- 
ment tiri endavant la redacció d'un pla cultu- 
ral i que en aquest pla hi estiguin vinculats i 
conxorxats tots els grups polítics i els princi- 
pals agents culturals, un pla cultural que ha 
de permetre incorporar la veu dels sectors 
culturals actius i de la ciutadania en gene- 
ral, i, sobretot, un pla cultural que ens ha de 

permetre conèixer en quin punt ens trobem i 
cap a on volem anar, per tal de poder escollir 
com ho podem fer. 


Unes idees 


Sense que es pugui interpretar com una in- 
terferència en allò que ha de ser el contingut 
del pla cultural, sinó més aviat una aportació 
que pot suscitar debat, m'agradaria, abans 
d'acabar, apuntar algunes coses. 

1. La fixació d'uns objectius culturals no 
depèn només de factors intrínsecament cul- 
turals, sinó de factors externs a la cultura. El 
model cultural per a una ciutat dormitori és 
diferent del model d'una ciutat que aspiri a 
ser capital, per exemple, o d'una ciutat que 
vulgui ser turística. 

2. Tarragona aspira, raonablement, a ser ca- 
pital. Però ha de definir sobre quin territori vol 
exercir la seva capitalitat i ha d'assumir que, al 
Camp de Tarragona, hi ha una presència relle- 
vant d'altres ciutats (no només Reus) que han 
de jugar un paper destacat en el territori. S'ha 
de començar a avançar en un repartiment de 
papers, en una línia que, espontàniament, ja 
s'ha anat fent, quan es diu, per exemple, que 
Reus aposta pel teatre i Tarragona per les arts 
visuals. No vull dir que necessàriament hagi 


de ser així, però ha de començar a pensar-s'hi. Solar on ha de construir-se 
Igual que s'ha de pensar que el públic natural el nou teatre de Tarragona. 

de Tarragona no són només els ciutadans de 
Tarragona, sinó un àmbit molt més gran que 
s'ha de concretar. 

5. En tant que ciutat que aspira a un 
important paper com a destinació turísti- 
ca, Tarragona ha d'estudiar seriosament 
quina oferta ha de fer i pot fer. Actualment, 
Tarragona compta amb una important oferta 
patrimonial, no prou explotada (per exem- 
ple, no està gens treballada la línia de lin- 
terès creixent per l'obra de Jujol, de la qual 
Tarragona podria ser Peix vertebrador), i una 
oferta d'esdeveniments singulars de caràcter 
cultural i festiu única a Catalunya (des de 
Carnaval a Santa Tecla, passant pel Festival 
de Dixie, Setmana Santa, Tàrraco Viva, Sant 
Joan, el Concurs de Focs, el Festival d'Es- 
tiu, Sant Magí, a més del concurs biennal de 
castells i altres esdeveniments en procés de 
consolidació). Cap altra ciutat de Catalunya 
no té una oferta tan continuada i variada i, 
alhora, tan poc explotada. D'altra banda, cal- 
dria decidir si, complementàriament a tota 
aquesta programació, cal un esdeveniment 
més singular i potent, com tenen prou ciutats 
de Catalunya. 

4. La cultura de Tarragona s'ha de basar 
en els seus punts forts i ha de fer que aquests 
punts interaccionin amb els altres. Quins són 
aquests punts forts2 Sens dubte, el patrimoni 
(particularment el romà, però també el me- 
dieval i una miqueta el modernista) n'és un. 
Un altre, d'indubtable valor per la seva capa- 
citat de mobilització social i d'interacció amb 
tots els altres sectors, són les festes. En la 
meva opinió, però, a més a més, s'han d'anar 
posant en valor altres elements d'interès. Per 
exemple, jo penso que la ciutat té una base 
en el terreny musical (associacions, grups 
musicals, corals, centres d'ensenyament, lo- 
cals de difusió musical, etc.) que no està prou 
considerada. Un altre element a destacar 
és el paper creixent de la ciutat en el sector 

editorial i, alhora, la funció dinamitzadora 
que s'ha jugat des d'aquí en el món literari 
a través de la marca Escriptors del Camp 
de Tarragona. També considero rellevant la 
coincidència entre l'existència d'un projecte 
engrescador (el de constitució d'un Centre 
de Creació Contemporània que tindria el 
seu vèrtex a la Chartreuse) i el sorgiment de 
moltes iniciatives al voltant de la renovació 
artística, en tots els camps: música, art, lite- 
ratura, dansa, teatre, audiovisual, etc. 

5. Malgrat que una ciutat com Tarragona 
ha de fer les seves opcions culturals legíti- 
mes, a mi em sembla que hi ha uns mínims 
que en podríem dir innegociables. Amb això 
em refereixo a allò que dèiem abans de la 
cultura considerada com un servei. Avui per 
avui, la cultura ja no és una cosa que ens 
ve de més a més, sinó un signe inequívoc 
de qualitat de vida que la població reclama. 
Cada vegada hi ha més gent que tria el lloc 
on vol viure (distint del lloc on treballa) i ho 
fa per consideracions tan diverses com el 
preu de l'habitatge, la tranquil-litat, el medi 
ambient o Poferta cultural. En aquests serveis 
mínims, un element bàsic n'és una xarxa de 
lectura pública, que en el cas de Tarragona té 
en la seva Biblioteca del carrer del Gasòme- 
tre un element valuosíssim que cal ampliar i 
completar territorialment. 

Aquest escrit podria ser molt més llarg, en 
qualsevol de les seves parts. Però la necessi- 
tat d'acoblar-me a un espai m'obliga a detu- 
rar-me aquí. Em sap greu de no haver parlat 
d'alguns aspectes importantíssims com ara 
la funció integradora de la cultura, la cultura 
com a element fonamental d'identitat local, 
el puixant paper de la cultura com a sector 
econòmic, etc. Deixem-ho aquí. L'important 
no és el que jo he dit, sinó que, a partir del 
que he dit i de moltes altres coses que es 
diuen i diran, el debat sobre el present i el 
futur cultural de la ciutat sigui el màxim de 
fructífer. 

M. Teresa Miró i Alaix 


EL PCATRIOQ 


OLIGC 


LA 


IU'AT DE TARAGON 


La ciutat de Tarragona compta amb un im- 
portant patrimoni arqueològic, amb restes 
des del segle v aC fins a època medieval i 
moderna. La gestió d'aquest patrimoni és una 
tasca complexa que engloba molts camps: la 
investigació històrica de la ciutat, la gestió 
dels monuments, la difusió i presentació al 
públic dels resultats de les investigacions 
arqueològiques (publicacions, adequació a la 
visita de les restes arqueològiques, presenta- 
ció dels materials als museus...) i, sobretot, la 
protecció del patrimoni buscant aquell difícil 
punt d'equilibri entre el respecte al passat i la 
construcció d'una ciutat moderna que ofereixi 
qualitat de vida als seus habitants. 

Per protegir el patrimoni arqueològic hi 
ha un marc legal que estableix els criteris 
d'actuació: el subsòl de la ciutat de Tarragona 
és BCIN-Zona Arqueològica, a partir de la 
declaració del conjunt històric de la ciutat de 
Tarragona (Decret 652/1966 de 10 de març, 
BOE de 22 de març de 1966), en què s'inclou 
una divisió de la ciutat en tres àrees: el 
conjunt històric pròpiament dit, que s'haurà 
de protegir en tot el seu caràcter i ambient:t 
la zona de respecte, en la qual es controlaran, 
a més de les troballes arqueològiques d'acord 
amb les lleis vigents, l'altura i el volum de 
les edificacions, amb la finalitat de salvar la 
silueta urbana i la vista exterior de la ciutat,2 
i la resta de la ciutat i zones d'extensió, on 
sense imposar-se normes de volum ni d'estil 
de les edificacions, es complirà rigorosament 
la legislació en matèria d'excavacions ar- 
queològiques.ó Aquest tercer apartat permet 
la protecció del subsòl de tot el terme mu- 
nicipal. A més, Tarragona té altres Béns 
Culturals d'Interès Nacionals declarats indi- 
vidualment com la Muralla (Reial Decret de 
24 de març de 1884, Gaceta de Madrid de 12 
d'abril de 1884), l'Aqueducte de les Ferreres i 
la Catedral (Reial Ordre de 5 d'abril de 1905, 
Gaceta de Madrid de 12 d'abril de 1905), l'Am- 

fiteatre i Vesglésia de Santa Maria del Miracle 
(Reial Ordre de 5 d'agost de 1924, Gaceta de 
Madrid de 9 d'agost de 1924), el Pretori i la 
Torre dels Escipions (Reial Ordre de 28 de ju- 
liol de 1926, Gaceta de Madrid de 350 de juliol 
de 1926), la Necròpolis paleocristiana i les 
Voltes del Pallol (Decret de 5 de juny de 1951, 
Gaceta de Madrid de 4 de juny de 1951), el 
Fòrum (Decret de 26 de març de 1954, BOE 
de 6 d'abril de 1954), els museus Arqueològic 
i Paleocristià (Decret 474/1962 de 1 de març, 
BOE de 9 de març de 1962), les voltes del Circ 
(Decret 1.299/1965 de 16 de maig, BOE d'1 de 
juny de 19635), el Teatre (incoat expedient de 
declaració en el BOE de 5 de gener de 1978), 
així com l'abric de PApotecari (abric amb 
pintures rupestres) i els exemples d'arqui- 
tectura militar declarats pel ministeri de les 
lleis 16/1985 i 9/1995 (fortí de la Reina, fortí 
de Sant Jordi, torre del mas del Cusidó, torre 
del mas de la Creu, torre del mas Clarà, cas- 
tell de Masricard, castell de Tamarit, torre de 
la Móra, castell de Ferran, torre del mas de 
l'Hereuet). 

El mes de novembre de 2000, a més, el 
conjunt arqueològic de Tàrraco va ser in- 
clòs dins la llista del patrimoni mundial de 
la UNESCO. L'abric de VApotecari, com a in- 
tegrant de l'art rupestre de l'arc mediterrani 
de la península Ibèrica, ja formava part de la 
llista del patrimoni mundial de la UNESCO 
des de l'any 1999. 

Un dels problemes a què s'enfronta la ciu- 
tat per poder gestionar el seu patrimoni amb 
les màximes garanties és la manca d'una 
programació arqueològica global, necessària 
per dur a terme qualsevol tipus d'intervenció 
(investigació històrica, conservació, restau- 
ració i museització de les restes i els mo- 
numents descoberts en les excavacions que 
es realitzen, protecció del patrimoni, difusió 
dels resultats, etc.) i per poder coordinar tots 
aquests aspectes. 

Qualsevol planificació que s'elabori hau- 
rà de tenir en compte la programació de 
la investigació arqueològica, és a dir, que 
s'haurà de ser conscient que caldrà utilit- 
zar tant excavacions programades en àrees 
públiques com excavacions preventives per 
poder completar les llacunes històriques que 
encara hi ha. També és molt important Pes- 
tabliment d'uns criteris clars sobre el que cal 
presentar al públic. Les restes visibles avui 
dia a Tarragona encara estan circumscrites 
bàsicament a la Tarragona monumental i 
manca poder mostrar una àrea d'hàbitat o la 
zona portuària per complementar la visió to- 
tal de Tàrraco. En aquest sentit s'haurien de 
realitzar propostes sobre la classificació del 
sòl urbà i la delimitació d'espais com a zones 
verdes o no edificables per incloure-les en el 
POUM, tot i que els darrers anys s'ha perdut 
una gran oportunitat amb el PERI 2 Jaume I - 
Tabacalera, que hagués pogut ser una gran 
reserva arqueològica i s'ha quedat en una 
zona on s'ha avançat en el coneixement de la 
ciutat antiga, però no en els aspectes de con- 
servació i museització. 

L'activitat constructora a Tarragona en els 
darrers anys ha anat creixent de manera des- 
aforada, la qual cosa ha fet que les interven- 
cions arqueològiques s'hagin disparat i que 
això hagi comportat la localització de noves 
restes arqueològiques. La tasca de gestionar 
les intervencions preventives (abans conegu- 
des com a urgències) correspon a l'Àrea de 
Coneixement i Recerca de la Direcció Gene- 
ral del Patrimoni Cultural i la decisió de què 
passa amb les troballes, a la Comissió Ter- 
ritorial del Patrimoni Cultural. Es prima un 
criteri de conservació i, en la mesura del pos- 
sible, d'adequació a la visita, tot i que el fet 
de deixar les restes sota els soterranis de les 
cases perquè es puguin visitar, de moment, 
no està donant els resultats desitjables, ja 
que es van deixant les restes sota els edificis, 
però no s'arriba a dur a terme l'adequació ni 
a resoldre el problema de la gestió i propietat 
d'aquests espais.5 

La gestió dels monuments de la ciutat de 
Tarragona la duen a terme les administra- 
cions que en són propietàries: la Generali- 
tat de Catalunya és propietària i gestiona, a 
través del Museu Nacional Arqueològic de 
Tarragona, la Necròpolis paleocristiana, la 
Torre dels Escipions i el Teatre romà. Les 
muralles (el sector del Passeig Arqueolò- 
gic), el sector visitable del Circ, l'Amfiteatre, 
l'Aqueducte de les Ferreres, una part del Fò- 
rum provincial, el Pretori, la volta del Pallol i 
l'Antiga Audiència són propietat de VAjunta- 
ment, el qual també gestiona el Fòrum de la 
Colònia, tot i ser propietat de la Generalitat. 
Els monuments de l'Ajuntament els gestiona 
el Museu d'Història de Tarragona. 

En relació amb els monuments de la 
Generalitat cal dir que la Necròpolis està 
tancada des de fa uns anys,é en espera d'un 
projecte d'adequació museogràfica, i el gran 
repte és la recuperació del Teatre romà on, 
després de més de vint-i-cinc anys de tràmits 
d'expropiació dels terrenys, finalment es po- 
den iniciar els treballs per poder-lo presentar 
al públic en uns terminis raonables:7 tampoc 
es pot oblidar la necessitat del nou Museu 
Arqueològic, que ja s'està convertint en una 
vella reivindicació. 

Pel que fa al Circ, els darrers anys s'han 
dut a terme actuacions de restauració i recu- 
peració d'espais: la zona de la capçalera (bai- 
xada de la Pescateria i Rambla Vella), el car- 
rer del Trinquet Vell i Enrajolat i la plaça dels 
Sedassos. D'aquests, la zona de la capçalera 
està parcialment museitzada, mentre que en 
els altres estan pendents de dur a terme els 
treballs de consolidació i adequació. 8 Per a 
l'adequació de l'Amfiteatre hi ha uns treballs 
programats que completaran els que s'han 
fet darrerament. A la zona de VAqueducte els 
treballs de l'Escola Taller Pont del Diable han 
incidit en una millora de l'entorn i s'està a 
espera de la realització d'un projecte de res- 
tauració de l'Aqueducte. 

En general, val a dir que la presentació 
dels monuments de la ciutat no és la que cal- 
dria esperar de la vàlua d'un patrimoni com 
el que té Tarragona. Fins fa un temps, els pa- 
nells explicatius eren totalment inexistents i 
ara, tot i que s'ha millorat una mica la senya- 
lització i la informació, especialment a causa 
de l'augment de visitants que ha comportat 
la inclusió a la llista del Patrimoni Mundial, 
encara no s'arriba a un nivell òptim. Hi ha 
monuments sense senyalitzar o amb cartells 
(com alguns dels que hi ha a les muralles) 
que no són propis de la qualitat dels monu- 
ments. 

Tampoc no s'ha acabat de resoldre la in- 
clusió, en les rutes de visita, de les parts dels 
monuments de la Part Alta (Circ i Fòrum) 
que es conserven dins locals comercials. 
Es va intentar amb la senyalització exter- 
na i Pedició d'un fullet explicatiu (les Rutes 
Urbanes), però Pexperiència no va acabar 
de reeixir. Aquest seria un dels temes que 
caldria treballar per poder donar una oferta 
més àmplia sobre el patrimoni de la ciutat a 
un sector de públic molt interessat en temes 
patrimonials. Una altra actuació que hi està 
relacionada indirectament —i que no s'acaba 
d'entendre— és la pavimentació dels carrers 
de la Part Alta amb diferents tipus de pedra 
per marcar les restes arqueològiques del Circ 
i el Fòrum, la qual cosa caldria explicar, ja 
que una idea que volia ser didàctica ha aca- 
bat creant una gran confusió. 

Les administracions haurien de prendre 
consciència de la importància, no només de 

conservar i restaurar el patrimoni arqueo- 
lògic (camp en què encara queden moltes 
coses a fer per part de tots), sinó també de 
poder oferir als ciutadans la millor oferta 
possible, per la qual cosa, en la mesura que 
sigui possible, s'hauria de planificar la ma- 
nera d'explicar els monuments de forma cla- 
ra i entenedora i també de col-laborar per po- 
der facilitar l'accés als monuments. Des de fa 
massa anys, per causes diverses que ara no 
analitzarem, la relació entre la Generalitat i 
l'Ajuntament ha estat molt deteriorada, cosa 
que ha anat en detriment del patrimoni. Se- 
gurament, en el moment que aquesta relació 
torni a ser més fluida2 es podran dur a terme 
projectes conjunts que permetin concebre 
el patrimoni arqueològic de Tarragona com 
una unitat que es pot explicar a través dels 
diversos mitjans que tenim a l'abast: mu- 
seus, monuments... i de la mateixa ciutat, que 
és Phereva d'una capital romana, cosa que 
moltes vegades sembla que estigui totalment 
oblidada. 

Quan parlem del patrimoni arqueològic, 
com hem fet fins ara, tenim tendència a par- 
lar només dels monuments romans, però no 
hem de deixar de banda, per comprendre 
l'evolució de la ciutat, el patrimoni d'èpoques 
més recents i bàsicament el medieval, que 

davant l'esplendor del món romà de Tàrraco 
ha estat sempre una mica menystingut i obli- 
dat. Una ciutat és el resultat de la seva evo- 
lució històrica i, per explicar-la, cal recórrer 
a la utilització dels diferents elements que 
s'han conservat i que es tenen a l'abast. D'en- 
trada, cal conèixer més a fons el patrimoni 
no romà que hi ha a Tarragona per poder es- 
tablir els mecanismes adients de conservació 
i adequació. No es poden protegir adequada- 
ment les coses que no es coneixen i no estan 
documentades. 

Finalment, reprenent altre cop un tema 
apuntat al principi, cal parlar de la impor- 
tància de la planificació urbanística com a 
eina per a protegir i acréixer el patrimoni de 
la ciutat. En aquest sentit cal incidir en els 
segúents punts: 

En primer lloc, s'ha d'entendre que Tar- 
ragona està edificada sobre una important 
ciutat romanalCl i per això el Pla d'Ordenació 
Urbana Municipal s'ha de redactar a partir 
d'aquesta premissa i ha d'incloure tota una 
sèrie de mesures que vagin a favor de poten- 
ciar el patrimoni i no d'ignorar-lo o, el que 
és pitjor, de matxucar-lo pensant només en 
termes de ciutat moderna. És evident que 
s'ha de dissenyar una ciutat on els ciutadans 
tinguin qualitat de vida, amb els serveis ne- 


Restes del circ a l'alçada 
de la plaça dels Sedassos. 

Capçalera del circ romà 


i torre octogonal 
del segle XVI. 


cessaris, però això no ha de ser impediment 
per recordar on s'està i cercar solucions 
compatibles que facin més fàcil la gestió del 
patrimoni (ja conegut o encara per conèixer) 
a les administracions competents. Avui en 
dia, formar part del món civilitzat comporta 
unes obligacions envers les restes del passat 
que no es tenien en èpoques pretèrites i els 
governants han d'assumir-les. El Pla General 
d'Ordenació Urbana actual ignora totalment 
la ciutat romana pel que fa al disseny global. 
Certament la té en compte en els apartats 
concrets que fan referència a excavacions i 
tractament de les restes, però si es partís d'un 
disseny previ més racional, en molts casos ja 
no caldria anar a discutir com han de quedar 
detalls concrets i en aquest sentit és paradig- 
màtic el cas del PERI 2 esmentat abans, o el 
fet que s'hagin de denegar permisos d'obres 
al voltant del Teatrell en una zona on el pla- 
nejament urbanístic ja hagués hagut de pre- 
veure les reserves arqueològiques pertinents. 

En segon lloc, passant a casos més parti- 
culars, cal revisar el Pla Especial de la Part 
Alta i el Pla Pilats. Després de vint anys, 
s'hauria d'analitzar allò que està bé d'aquell 
planejament i allò que no. Els coneixements 
actuals de la zona, més grans que els que es 

tenien en aquell moment, poden ajudar a re- 
plantejar el disseny d'una part de la ciutat on 
es concentra el major nombre de monuments 
importants. Aquests monuments s'han de va- 
lorar i per això no n'hi ha prou amb la res- 
tauració i adequació al públic, sinó que s'han 
d'emprendre accions decidides de disseny de 
ciutat, veure què cal ensenyar i què no, pla- 
nificar les expropiacions que calguin per re- 
cuperar les zones que es decideixi ensenyar i 
catalogar els elements que siguin imprescin- 
dibles per poder presentar Pevolució històri- 
ca de la ciutat. S'ha de tenir en compte una 
concepció unitària i preveure una execució 
en etapes que finalitzi amb la possibilitat de 
poder gaudir d'un patrimoni excepcional. No 
és normal que encara haguem d'anar cercant 
solucions imaginatives per cada cas que es 
presenta amb la conseqient emprenyada de 
promotors, administracions i ciutadans per- 
què les coses mai surten a gust de tots i les 
normatives existents deixen poc marge de 
maniobra. Quan es parteix d'una planificació 
acurada i pensada tothom coneix les regles 
del joc i es pot actuar en conseqiiència. 

També cal afrontar, ja sigui dins el POUM 
o amb un planejament específic, la situació 
de la part baixa. En aquest sector també hi ha 
una concentració important de monuments: 
el Teatre, el Fòrum de la Colònia, la Necròpo- 
lis i un nombre que ja comença a ser consi- 
derable de restes que s'han anat deixant sota 
edificis. Cal abordar d'una vegada per totes 
aquest tema, sense oblidar la ciutat del xIX 
i el barri portuari que es van perdent gradu- 
alment i que són també una part important 
i definitòria de la ciutat de Tarragona entesa 
com a conjunt. De la mateixa manera que hi 
ha unes rutes de visita de la Part Alta, s'hau- 
rà de crear una ruta de visita per la part bai- 
Xa, quan les restes arqueològiques estiguin 
en condicionades. Però en aquest sector és 
fonamental que el planejament urbanístic 
incideixi en la protecció del patrimoni mit- 
jançant el disseny urbà. Tant per millorar 
les àrees al voltant dels monuments romans 
com per evitar que s'acabi de perdre l'arqui- 
tectura del xix,2 la qual està en un constant 
perill d'extinció a causa de la planificació ac- 
tual i de increment de l'activitat de la cons- 
trucció. 

En conclusió, es pot dir que malgrat els 
esforços de totes les administracions que te- 
nen responsabilitats sobre el patrimoni de la 
ciutat de Tarragona, en l'àmbit de les seves 
competències, encara s'ha de recórrer un 
llarg camí i s'han de posar més mitjans per 
assolir una gestió millor. Aquests mitjans no 
són només econòmics sinó que en molts ca- 
sos consisteixen en una millor predisposició 
i en la voluntat de dissenyar una ciutat que 
ens ha arribat amb un llegat mil-lenari que 
hem de servar per a les generacions futures. 

Notes 


1. 


10. 


11. 


12. 


Correspon a la Part Alta de la ciutat, a l'interior de la 
muralla romana, fins a la Rambla Vella, on es desen- 
volupà la ciutat medieval i amb un bon exemple d'edi- 
ficis dels segles XVIII i XIX. 


. Correspon a una franja d'uns 100 m al voltant de la 


muralla romana i la Rambla Vella. 


. Correspon a la resta del terme municipal i, bàsica- 


ment, a la ciutat de Tarragona, amb la clara intenció 
per part del legislador de protegir les restes de la ciutat 
romana, que en aquells anys eren objecte d'una des- 
trucció sistemàtica per part dels constructors, en edi- 
ficar-se gran part de la ciutat actual, que fins al segle 
passat estava concentrada a la Part Alta. 


. Qualsevol intervenció en un d'aquests immobles decla- 


rats bé cultural d'interès nacional ha de regir-se pels 
criteris que estableix la Llei 9/1995, de 50 de setem- 
bre, del patrimoni cultural català i ha de ser aprovada 
per la Comissió Territorial del Patrimoni Cultural de 
Tarragona. 


. Si bé les restes arqueològiques són de domini públic, 


no es pot dir el mateix dels espais on estan situades. 


. Es pot visitar l'exposició: Síntesi prefigurativa, el món 


de la mort. 


. Darrerament el Departament de Cultura ha dut a ter- 


me uns treballs de neteja i s'està treballant en Pelabo- 
ració del projecte. 


. A la plaça dels Sedassos es va posar un cartell, però 


amb tan mala disposició que és absolutament impossi- 
ble poder llegir res. 


. Tal i com havia estat durant la dècada dels vuitanta, 


la qual va ser prou profitosa per donar un impuls im- 
portant al patrimoni de Tarragona, amb la creació del 
TED'A i l'inici de la recuperació del Circ i l'Amfiteatre, 
entre d'altres coses. 

En el cas de la Part Alta, a més de pensar en termes de 
ciutat romana, s'ha de tenir en compte també la ciutat 
medieval, desenvolupada en aquesta àrea. 

Cosa que comporta una abundant despesa posterior a 
l'Administració, concretament la de la Generalitat, en 
matèria d'expropiacions. 

El Departament de Cultura va elaborar i va aconseguir 
que l'Ajuntament aprovés el Pla Especial Unió-Apoda- 
ca que servirà per protegir una part d'aquest patrimo- 
ni, però cal una acció més àmplia que agafi un sector 
major de la ciutat. 


Desembre 2005 


COLTURALT 


La cultura 
necess 
respostes 


desembre 


Resse, núm.39 (21) DOSSIER 


Lluís Vives 


RSID L 
LÀSTICUES 
A (ARRAGON 


La crisi de les arts plàstiques a Tarragona 
no és un fenomen particular. Podem dir que 
Tarragona no és significativa pel que fa a les 
arts plàstiques, tampoc no està patint una 
crisi particular que no pateixi qualsevol altra 
ciutat i, no obstant això, ens interessa par- 
lar-ne des d'aquí. El nostre univers personal 
supera el localisme, però Porigen esdevé ine- 
ludible. 

En l'actualitat, Vexpressió artística s'es- 
tà produint en aquells llocs on la imatge, 
la comunicació visual, l'articulació de Ves- 
pai, la construcció de referències visuals o 
plàstiques, el llenguatge de les imatges, etc. 
són presents, sigui quin sigui l'estatus de 
consideració artística que se li atorgui con- 
junturalment. Els mitjans de comunicació 
audiovisuals, el cine, la publicitat de tota 
mena, el disseny d'objectes, el disseny gràfic, 
arquitectura, l'escenografia, i qualsevol altra 
forma o activitat visual que ho mereixi són 
activitats funcionals on es pot abocar, també, 
una intencionalitat artística i sol-licitar una 
mirada estètica. Probablement l'assimilació 
a la moda i l'esnobisme no són camins tan 
superficials com sembla a primera vista. Són 
més aviat les primeres aproximacions, els 
primers estadis d'accés a les claus del nostre 
temps i a la pròpia identitat. Cal, també, no 
oblidar que, els llenguatges de comunicació 
habituals de la majoria dels joves depenen, 
en bona part, de la utilització de les noves 
tecnologies i això els facilita una lectura 
franca i directa de les formes visuals con- 
temporànies. Aquestes noves condicions: 
Pevolució constant dels marcs de referència, 
les noves formes de manifestació de les arts 
plàstiques, i les diferents qualitats de les no- 
ves generacions conformen la complexitat de 
Part en l'actualitat. 

- ELS MODELS DE GESTIÓ CULTURAL, allò 
que han de liderar les institucions d'una ciu- 
tat, no són cap secret. Els models estan en 

boca de tothom i a l'abast de qualsevol. En 
tenim un bon exemple amb la proposta del 
Consell de les Arts, que ben segur ens inte- 
ressa, i s'hauria de dotar de continguts i efi- 
càcia. A manera d'exercici podríem genera- 
litzar que a tot arreu els poders públics s'han 
d'ocupar, amb generositat, de tasques com: 

— Donar viabilitat a les energies pròpies 
dels artistes del territori, desenvolupant po- 
lítiques en els àmbits dels ajuts als projectes 
artístics, de la difusió, de l'exhibició, de la 
dignificació de les activitats artístiques. 

— Donar suport a les iniciatives particu- 
lars que generin una xarxa i una sensibilitat 
artística. 

— Responsabilitzar-se del finançament de 
les polítiques culturals i del fet que aquest fi- 
nançament arribi al final del seu objectiu, és 
a dir, a l'execució i difusió real i eficient dels 
projectes dels artistes. 

— Col-laborar en una xarxa de relacions 
interlocals que faciliti la connexió i Vinter- 
canvi d'espais d'exhibició per als artistes, de 
públic, d'activitats i d'agents en general. 

— Garantir i promocionar la llibertat d'ex- 
pressió i la competència i difusió de les ide- 
es. 

— Creure i prestigiar la seva pròpia polí- 
tica. 

Aquest darrer punt és imprescindible per 
poder realitzar els altres objectius. Dedicar 
recursos és la part tangible d'un projecte 
cultural, però no oblidarem la imaginació, 
empenta i convicció, i per damunt de tot, el 
criteri que conforma el prestigi d'una inicia- 
tiva. Una sala d'exposicions és desitjada si la 
seva trajectòria avala la proposta de Vartista 
que exposa: i a l'inrevés, la sala d'exposicions 
assoleix prestigi si els artistes que hi exposen 
tenen nivell. D'aquesta manera queda clar 
que no es proposa que es regali res, sinó ben 
al contrari, les institucions han d'exhibir la 
seva exigència amb una estructura forta de 

criteris i confiar en l'assessoria de tècnics 
que programin, avaluin i coordinin, amb in- 
dependència i autonomia, els fets i manifes- 
tacions artístiques. 

Les administracions han de vetllar, en 
definitiva, perquè ni per omissió ni per acció 
equivocada s'estronqui una iniciativa o es 
frustri una possibilitat d'evolució i progrés. 
Però el pitjor que ens pot passar és consi- 
derar que allò que hem de fer està escrit en 
algun lloc, i que hem de calcar el que s'ha fet 
en una altra ciutat. Per definició, cultura és 
identitat i diferència, i això val tant per a les 
persones com per a les propostes d'una col- 
lectivitat. L'opció cultural d'una ciutat com 
Tarragona passa per aprofitar les oportuni- 
tats que ens dóna la conjuntura a les nostres 
especificitats. Donar-nos l'oportunitat de la 
sorpresa. 

e LA DIFERENCIACIÓ CLARA ENTRE LA CUL- 
TURA POPULAR I LA CULTURA DE LES ARTS. ÉS 
del tot anacrònic que avui es confonguin 
aquestes dues parts de la cultura, que nor- 
malment tenen finalitats completament di- 
ferents: la cultura popular està associada a 
la festa pagana i la religió, l'individu és una 
peça de la col-lectivitat i es fon en ella, i és 
tradicional i conservadora. La cultura de les 
arts, en canvi, es pretén civil, crítica, genera- 
dora de pensament i progressista. La imatge 
de Partista és la de l'individu que lluita per la 
seva dignitat personal, i, com a consequèn- 
cia, per la col-lectiva. Les dues conflueixen 
molt poc i a més, sovint, es desprestigien 
mútuament. Tenen en comú que parlen de 
la identitat, tot i que en esferes gairebé exclo- 
ents l'una de l'altra. 

e LA GARANTIA DE LA CONTINUITAT I LA 
QUALITAT EN LA XARXA DE FORMACIÓ EN TOTS 
ELS NIVELLS EDUCATIUS. En el sistema educa- 


tiu intervenen dos fronts molt significatius 
que determinen la realitat i les possibilitats 
de desenvolupament. D'una banda Pestructu- 
ra dels plans educatius. La implantació dels 
estudis disponibles. En aquest apartat podem 
dir que hi ha tres nivells establerts: el de la 
formació en l'ensenyament obligatori i el bat- 
xillerat, el nivell dels estudis d'Art i Disseny, 
i els estudis universitaris de Belles Arts. Per 
comentar aquesta estructura d'estudis, s'ha 
de dir que a la ciutat de Tarragona tan sols 
un institut, el Martí i Franquès, imparteix el 
Batxillerat Artístic, i que resta encara molta 
feina en la consideració social per dignificar 
aquesta opció de batxillerat, aquí i arreu. Els 
estudis artístics de màxim nivell que es po- 
den cursar a Tarragona són els que impar- 
teix l'Escola d'Art i Disseny de la Diputació, 
Cicles Formatius de Grau Superior en les 
disciplines del disseny gràfic, la fotografia, 
la pintura, la il-lustració i la joieria. Aquests 
estudis, per les seves característiques, per 
l'estructura de disciplines professionals, pels 
objectius d'ensenyament i pels equipaments, 
imparteixen una formació que dota de re- 
cursos tècnics, metodologia i capacitació 
professional, però alhora aquests estudis es 
desenvolupen en la molt interessant disjun- 
tiva de tenir, d'una banda, aquesta vocació 
clarament professionalitzadora en la disci- 
plina corresponent i de l'altra, una vocació 
de lluita pel manteniment de l'espai artístic 
d'una manera més autònoma. En el currícu- 
lum dels artistes del futur, cada dia amb més 
claredat s'imposarà la necessitat de comple- 
tar la formació acadèmica universitària amb 
una altra de disciplinar diversa on la forma- 
ció més tècnica donarà sentit i facilitarà el 
desenvolupament de l'especulació artística 
en uns determinats nivells de concreció i 

duferland, de Pomeron. 


camps d'actuació. Respecte als estudis de 
Belles Arts només dir que és de tots conegu- 
da la intenció de la URV d'implantar aquests 
estudis, que s'ha parlat de la possible col- 
laboració de l'Escola d'Art i Disseny en la 
seva implantació, aprofitant la seva experi- 
ència i vocació docent, però que a hores d'ara 
això encara no és una realitat. No cal dir que 
aconseguir aquests estudis a la nostra ciutat 
significaria una empenta importantíssima a 
l'activitat artística a tots els nivells. 

D'altra banda, en el camp de l'ensenya- 
ment hem de parlar de la importància de 
les actituds, de l'interès i la implicació del 
professorat i d'altres agents que exerceixen 
tasques educatives i de referència en la for- 
mació dels joves artistes. No puc passar per 
alt aquest fet, per damunt dels nivells de les 
titulacions, els autèntics nuclis d'aprenen- 
tatge de l'art es desenvolupen al voltant de 
persones amb noms i cognoms, i per damunt 
d'aquest particular els artistes imposen el seu 
caràcter i determinació. 

El receptor de formació artística el podem 
classificar en tres nivells: aquell qui té voca- 
ció i necessita d'una guia per desenvolupar 
i fer evolucionar la seva pràctica, aquell que 
necessita formació en una disciplina quali- 
ficada com a artística i que mentre aprèn la 
professió s'adona de les possibilitats d'aques- 
ta i es descobreix a ell mateix amb capacitats 
creatives i, finalment, aquell que necessita 
d'una informació de primera mà amb la 
finalitat de conèixer l'art, sensibilitzar-se i 
participar-hi, però no necessàriament com 
a protagonista. Tenint en compte aquests tres 
punts de vista la rendibilitat de la formació 
no es fa difícil de mesurar, queda patent que 
es tracta d'una formació de vital importància 
que dignifica les persones i els pobles i que 
no podem deixar de potenciar. 

: EL FOMENT DE LA PROFESSIONALITZACIÓ. 
Una de les assignatures pendents del col- 
lectiu de les arts visuals és el reconeixement 
de la seva tasca com una professió. Pot sem- 
blar que estigui reconeguda quan l'activitat 
artística es desenvolupa en l'àmbit d'una 
funció professional, però no ens enganyem, 
la integració del sentit i de la funció estètica 
en l'àmbit comercial o empresarial no acaba 
de funcionar. L'arquitectura, el disseny, la fo- 
tografia o qualsevol altra professió de vocació 
creativa troba moltes dificultats i incompren- 
sions davant dels constructors, publicistes i 
clients o consumidors d'imatges estereoti- 
pades. 

e ELS ESPAIS PER A L'ART CONTEMPORANI. 
Hem de reclamar aquesta necessitat d'una 
manera clara. La continuitat de l'activitat 
artística està vinculada directament a la 
possibilitat d'exposar, de mostrar l'obra de 
la manera que convingui. Els artistes neces- 
siten poder produir i disposar de la resposta 

del públic periòdicament. Fomentar una xar- 
Xa que possibiliti el repte de superar-se, de 
cremar les etapes satisfactòriament, i assolir 
una continuitat és un mínim que permet que 
es consolidi l'activitat i que trajectòries per- 
sonals arribin a una maduresa que massa so- 
vint s'estronca davant la indiferència. Sembla 
que aquesta és una questió que s'hauria de 
normalitzar definitivament i des d'una pers- 
pectiva ambiciosa de llarga durada. Els es- 
pais que darrerament han actualitzat la seva 
activitat per a la funció d'exposar art contem- 
porani, i que són vigents a Tarragona, són 
espais que no van ser pensats en origen per a 
aquesta activitat i que s'han hagut d'adaptar 
a aquesta funció. No es pot dir que no facin 
una tasca interessant però és del tot cert que, 
en el millor dels casos, programen en funció 
d'una oferta d'espai i un concurs de projectes 
expositius i no en funció d'un projecte propi. 

— El Museu d'Art Modern de la Diputa- 
ció, malgrat la seva denominació historicis- 
ta, amb la seva oferta anual posa a concurs 
quatre exposicions per a l'art contemporani. 
El format de convocatòria oberta i la selecció 
de les propostes mitjançant un tribunal té la 
virtut de ser democràtic, però delega la res- 
ponsabilitat programàtica a la circumstància 
de la demanda. La tasca més important del 
Museu d'Art Modern es desenvolupa en la 
recuperació i promoció dels artistes, actuals 
i anteriors, d'abast local. 

— L'Antic Ajuntament ha generat una dinà- 
mica molt adient d'exposicions d'artistes del 
nostre entorn amb un currículum que des- 
cobrirem com a molt important d'aquí un 
temps, perquè dibuixarà el mapa dels artis- 
tes d'aquests anys. L'Antic Ajuntament no és, 
però, una sala adequada per a l'exposició de 
l'obra, no està pensada per a aquesta funció, 
i ni tan sols adaptada malgrat els esforços 
que els artistes i els seus gestors realitzen 
per a cada una de les exposicions. L'èxit de 
la programació és un clar indicatiu de la ne- 
cessitat de la funció que compleix i s'hauria 
de prendre nota que amb la dotació d'uns 
mínims recursos i ajudes a la producció, la 
dinamització de l'activitat artística pot ser 
molt eficient. 

— La Delegació de Cultura de la Genera- 
litat ha recuperat el darrer curs una política 
d'exposicions per a artistes joves amb l'esforç 
d'editar un catàleg digne i d'assumir la con- 
trarietat que implica exposar en un vestíbul 
que no està pensat per això i que presenta 
dificultats de visió de conjunt i de concepció 
d'una obra unitària. L'oferta d'aquest espai 
aporta un esglaó inicial molt necessari per a 
la promoció dels joves artistes. 

— El Port de Tarragona utilitza els tingla- 
dos per a diverses funcions expositives, en 
la seva majoria de caràcter artístic, i segueix 
una política institucional pròpia, i, alhora, 


Desembre 2005 


de col-laboració amb l'Ajuntament i d'altres 
institucions, com per exemple l'Escola d'Art 
i Disseny. Cal destacar el nivell, punyent, de 
la programació del Tinglado 2, que gestio- 
nat per l'equip de l'Ajuntament i amb la col- 
laboració significativa de Chantal Grande, 
presenta artistes internacionals d'actualitat 
que, si no fos per això, no tindríem la possibi- 
litat de gaudir-ne a la nostra ciutat. 

— La Caixa de Tarragona i La Caixa de Pen- 
sions disposen de sales per dur a terme una 
política d'exposicions proporcional a l'aposta 
cultural de les institucions a les quals donen 
imatge. La Caixa de Pensions ha presentat ex- 
posicions de producció externa i de caràcter 
itinerant i mediàtic d'un gran nivell. 

— En l'àmbit privat no podem ressenyar 
res més que lexcepcional (per interessant i 
infrequent) trajectòria de la galeria Fòrum, 
dedicada exclusivament a la fotografia. Al- 
tres intents d'iniciativa privada i comercial 
no han passat d'esforços voluntariosos. 

La sensació general és que totes aquestes 
institucions fan una tasca important, cadas- 
cuna des del seu àmbit, però sempre des 
d'una parcialitat, i que falta aquella que doni 
una resposta de conjunt a la problemàtica 
de les arts plàstiques de manera específica. 
Tarragona hauria de disposar d'un espai i 
projecte unitari, amb dedicació i responsabi- 
litats específiques, per a Part contemporani. 
La Generalitat va anunciar una proposta de 
descentralització de la seva política d'arts 
plàstiques, que avui es desenvolupa al 10000 
a Barcelona, i es va parlar de destinar Pedifi- 
ci de la Chartreuse a aquesta finalitat. Aquest 
edifici es troba a la nostra ciutat en un lloc 
que requereix una regeneració. Introduir-hi 
un equipament com un possible futur Centre 
d'Art Contemporani de Tarragona —que po- 
dria ser compartit amb d'altres institucions 
culturals, per allò d'assolir una massa críti- 
ca de públic potencial— fóra molt interessant 
per vertebrar la ciutat. Pensem, salvant les 
distàncies, la importància que han tingut en 
aquest sentit el MACBA i el CCCB per al barri 
del Raval a Barcelona, la conjuntura és o ha 
estat propícia. Aquesta proposta o qualsevol 
altra, haurà de ser de vocació decidida vers 
l'ari contemporani, amb una direcció autò- 
noma i professional que impulsi un projecte 
tècnic i coherent, i amb prou finançament. 
Ha de disposar d'espais per a exposicions, 
diferenciats i amb objectius específics, i un 
ambiciós pla de comunicació pedagògic i de 
difusió. El centre no ha d'estar exclusivament 
dedicat a Pexposició d'arts plàstiques, ha de 
voler representar les idees de la modernitat 
en tota la seva complexitat, ha de ser també 
la casa de la teoria artística, del mestissat- 
ge tecnològic, de la ciència i la poesia, de la 
memòria, de la crítica, de les formes de co- 
municació, de la pedagogia, i de tots aquells 

àmbits que finalment tenen a veure amb les 
arts visuals en el món contemporani. La pro- 
posta s'ha de desenvolupar des de Pinici amb 
aquests objectius, sense interferències, i ha 
de tenir l'ambició de convertir-se en un re- 
ferent de l'activitat artística exterior per a la 
ciutat, ja que l'àmbit d'actuació hauria de ser 
internacional, el de les idees i propostes més 
universals en un món global. 


Caparrós. 

Ecce homo, de Roger 


Grup Municipal de Convergència i Unió 


1. BREUMENT, QUINA DIAGNOSI FARIA DE LA SI- 
TUACIÓ CULTURAL A LA CIUTAT DE TARRAGONA 


Millorable, si es disposés de més recur- 
sos. Tanmateix, en les actuals circumstàn- 
cies, crec que és altament valorada per la 
ciutadania. 


2. QUINS CREU QUE SÓN ACTUALMENT ELS TRETS 
CARACTERÍSTICS DE LA CULTURA TARRAGONINA2 
Il QUINS HAURIEN DE SER ELS DEL FUTUR2 


La voluntat d'ocupar un espai rellevant al 
mapa cultural de Catalunya. 


5. QUIN HAURIA DE SER EL PAPER DE L'AD- 
MINISTRACIÓ PÚBLICA MUNICIPAL EN L'ESPAI 
CULTURAL TARRAGONÍ RESPECTE AL FOMENT 
DEL CONSUM CULTURAL, A LA PROMOCIÓ DE LA 
PRODUCCIÓ I LA CREATIVITAT CULTURALS, I A LA 
POTENCIACIÓ DE LA FORMACIÓ CULTURALP 


La dinamització de les iniciatives priva- 
des en tots els àmbits. 


4. CREU QUE L'ADMINISTRACIÓ PÚBLICA MU- 
NICIPAL ACTUA AMB EXCESSIU PATERNALISME 
O INTRUSISME EN LA PRODUCCIÓ CULTURAL A 
L'HORA DE DINAMITZAR LA VIDA CULTURAL CIU- 
TADANA2 


Crec que no és així. Tenim diferents pro- 
grames que ofereixen ajuts als creadors, 
creadors que són seleccionats per jurats in- 
dependents. No hi ha ni paternalisme ni in- 
trusisme. Cal tenir en compte que des de la 
selecció d'exposicions a la concessió d'ajuts 
a la creació, tot ho decideix un jurat o comitè 
que es renova periòdicament i que està com- 
posat per professors de VEscola d'Art, crítics 
d'art i tècnics de la casa, amb la presència 

més protocol-lària que altra cosa, del regidor 
de Cultura. Sempre, també, en aquests jurats 
o comitès hi ha un regidor de l'oposició. Val a 
dir que, normalment, les decisions es prenen 
per unanimitat. 


5. EN QUINES ACTIVITATS CULTURALS CREU QUE 
LA PARTICIPACIÓ DE L'AJUNTAMENT ÉS EXCESSI- 
VA I EN QUINES ÉS INSUFICIENT2 

Si la participació municipal, a la qual fa 
referència la pregunta, és el suport econò- 
mic, crec que en cap activitat aquesta partici- 
pació és excessiva. El pressupost de Cultura 
s'esgota amb molta facilitat. Els convenis que 
tenim amb les entitats culturals s'emporten 
una gran part del pressupost i les programa- 
cions d'espectacles pateixen, algunes vega- 
des, la manca suficient de recursos. 


6. COM S'HAURIA D'ARTICULAR EL FOMENT CUL- 
TURAL DES DE L'AJUNTAMENT (DEL TIPUS QUE 
SIGUI) AMB D'ALTRES INICIATIVES D'ORIGEN 
PÚBLIC — (GENERALITAT/DIPUTACIÓ), — PRIVAT 
(EMPRESES LUCRATIVES I FUNDACIONS) I CÍVIC 
(ASSOCIACIONS)2 


Tenim línies de col-laboració tant amb les 
institucions (Generalitat i Diputació) com 
amb empreses (Repsol i d'altres). Amb les 
entitats cíviques també tenim convenis de 
mútua col-laboració, oferint espais, aportaci- 
ons econòmiques i rebent a canvi actuacions, 
concerts i participació en les activitats ciuta- 
danes. És molt probable que si féssim un es- 
tudi comparatiu dels ajuts que les dos grans 
institucions aporten a d'altres ciutats catala- 
nes, tinguéssim legitimació per demanar-los 
una major aportació i implicació amb la cul- 
tura tarragonina. 

7. QUIN ESPAI JUGA —O HAURIA DE JUGAR— EL 
CAMP DE TARRAGONA I LES SEVES POBLACIONS 
EN L'ARTICULACIÓ DE LA XARXA CULTURAL TAR- 
RAGONINA2 


L'expressió del Camp de Tarragona, com 
a element geogràfic, és el Consorci del ma- 
teix nom. Erròniament, s'ha entès aquest 
organisme com un lloc de trobada per re- 
soldre problemes d'ordre econòmic, d'in- 
fraestructures viàries i, en definitiva, com 
a lobby de pressió. S'ha oblidat que aquest 
territori —el Camp— té un seguit de pobla- 
cions que excel-leixen en activitat cultural i 
que estan constituint, no tant un contrapoder 
com una alternativa al fet cultural barceloní. 
Hem d'aprofundir, doncs, les relacions entre 
les diferents ciutats del Camp de Tarragona 
per buscar complicitats i intercanviar tot el 
que tenim de positiu a cadascuna d'aquestes. 
Hem començat a establir contactes amb la 
regidoria de Cultura de Reus per aprofitar 
les seves produccions teatrals i fer comple- 
mentària la programació d'activitats cultu- 
rals amb programes conjunts que permetin 
als ciutadans del Camp el dlliure trànsib pel 
territori, de manera natural i habitual. Ja fa 
mesos, vam signar amb Vila-seca un protocol 
de mútua col-laboració i entesa per a temes 
d'esbarjo juvenil. Amb Tortosa —malgrat no 
ser del Camp-— col-laborem en el seu Festival 
de Teatre Ètnic, programant obres de les que 
es presenten. Estem oberts a col-laboracions 
musicals i teatrals amb l'Ajuntament de Valls. 
Volem, en definitiva, crear l'esperit de cultura 
comú al Camp de Tarragona. 


8. LA DECLARACIÓ DE PATRIMONI DE LA HU- 
MANITAT HA IMPULSAT EN FERM UN PROGRAMA 
INTEGRAL I COORDINAT D'ARTICULACIÓ DEL 
PATRIMONI ARQUEOLÒGIC ROMÀ A LA CIUTAT 
ACTUAL2 


La regidoria de Patrimoni està en mans 
de Maria Mercè Martorell i del seu equip, 
que han treballat molt i molt efectivament, 
especialment després de la declaració de 
Patrimoni de la Humanitat. Han vençut la 
resistència de les ciutats Patrimoni de la Hu- 
manitat que rebutjaven l'actuació conjunta 
dels llocs-Patrimoni —com és el cas de Tar- 
raco, que va més enllà del terme municipal, 
ja que integra altres municipis com Altafulla, 
Torredembarra, Constantí o Roda de Berà. El 
programa Tarraco Viva ha estat un referent 
que aporta a la nostra ciutat molts visitants. 
La gestió del Patrimoni té un component 
econòmic molt important que l'Ajuntament 
tot sol no pot atendre. Es va parlar d'un con- 
sorci format per l'Administració de VEstat, 
de la Generalitat i del mateix Ajuntament, 
que no va arribar a ser una realitat i que se- 
ria interessant recuperar. D'altra banda, la 
creació de l'Institut d'Arqueologia Clàssica a 

Tarragona serà una eina d'ajut molt impor- 
tant per a promoure Tarragona com a capital 
de l'arqueologia de Catalunya. 


9. QUIN HA DE SER EL FUTUR DE LA CHARTREUSE2 


Conscient de pecar de part interessada, 
crec que ubicar en aquest edifici l'Escola 
Oficial d'Idiomes és un error. La dispersió de 
centres docents és un error que ni el mateix 
alumnat deixa de constatar. El meu parer és 
que aquest edifici —que precisament la comis- 
sió de Cultura de l'Ajuntament de Tarragona 
es va encarregar de reactivar— hauria de 
destinar-se a Centre de Creació Contempo- 
rània, al mateix temps que lloc de trobada 
dels ciutadans. La creació contemporània 
engloba totes les disciplines artístiques, des 
de la música a l'audiovisual i les noves tec- 
nologies. Confio que s'imposarà el bon sentit 
i podrem recuperar per a l'art i la ciutat un 
edifici tan emblemàtic. Demano, això sí, que 
no es canvii el nom, els tarragonins no ho 
consentiríem. 


10. COM EVITARÍEM A TARRAGONA LA FUGA DE 
CREADORS CULTURALS O BÉ LA FUGA DE PÚBLIC 
POTENCIAL A D'ALTRES CIUTATS2 


La deserció de creadors culturals és di- 
ficilment evitable. Barcelona, Madrid, París 
o Nova Yort tenen atractius insuperables. 
Crec que es indispensable que els nostres 
creadors també es formin fora de casa, però 
una de les voluntats decidides de la regidoria 
de Cultura es recuperar els nostres creadors 
programant els seus treballs. Ho hem fet i 
continuarem amb el projecte. 

La fuga de públic és un fet que s'està con- 
tenint. Deixant clar que anar al Fortuny de 
Reus no ho considerem una fuga, com tam- 
poc la presència de tarragonins a l'auditori 
Josep Carreras de Vila-seca. Crec, honesta- 
ment, que l'oferta tarragonina, amb poques 
excepcions (Liceu i para de comptar), evita 
la fuga de la parròquia. 


in. EN AQUESTS MOMENTS D'ARTICULACIÓ DEL 
PLA CULTURAL DE TARRAGONA, A QUÈ HAURIA 
DE RESPONDRE I QUINES HAURIEN DE SER LES 
SEVES LÍNIES GENERALS D'ACTUACIÓ2 


La intenció i l'objecte del Pla Cultural de 
Tarragona és procurar la presència parti- 
cipativa d'entitats i institucions, empreses i 
sindicats, creadors culturals de tota mena i 
de tothom que tingui relació amb la cultura, 
per participar, donar parer i assessorar en 
projectes culturals, marcant objectius i pro- 
curant la implicació de tothom. 


Albert VALLVÉ 


Tinent d'alcalde de Cultura 

Grup Municipal del Partit dels Socialis- 
tes de Catalunya 


1. BREUMENT, QUINA DIAGNOSI FARIA DE LA SI- 
TUACIÓ CULTURAL A LA CIUTAT DE TARRAGONA 


Tot i que la situació cultural ha millorat 
en els darrers anys, especialment gràcies a 
diferents col-lectius que s'han format, encara 
hi ha carències importants. No hi ha una au- 
tèntica política cultural que incentivi i poten- 
cii les diverses manifestacions culturals. 

Tarragona és una ciutat amb un gran 
potencial cultural gràcies al seu patrimoni 
historicoartístic i a les iniciatives i l'activisme 
de la societat tarragonina, i fins al moment 
aquesta situació no s'ha sabut aprofitar sufi- 
cientment. 


2. QUINS CREU QUE SÓN ACTUALMENT ELS TRETS 
CARACTERÍSTICS DE LA CULTURA TARRAGONINA2 
Il QUINS HAURIEN DE SER ELS DEL FUTUR2 


A la ciutat de Tarragona es dóna molta 
importància a la cultura popular tradicional, 
fet que trobem indispensable, però caldria 
anar més enllà i optar també per la contem- 
poraneitat i el futur, tenint en compte les no- 
ves tendències de creació cultural. 

Cal apostar per la cultura com a factor de 
desenvolupament econòmic i de projecció in- 
ternacional, i per aconseguir aquesta fita s'ha 
d'impulsar la creació artística i intel-lectual i 
la projecció de la indústria cultural local més 
enllà de la ciutat. 

Per una altra banda, entenem que la pràc- 
tica cultural sorgeix de les persones, de la 
societat civil, i està obligatòriament relaci- 
onada amb la participació i expressió dels 
ciutadans, per això s'han d'impulsar les xar- 
xes associatives i donar suport a les iniciati- 
ves culturals. 

També és indispensable garantir a tothom 
un igual accés a la cultura, i per això s'han 
d'arbitrar mitjans que Pacostin als sectors que 
n'estan més desconnectats o desvinculats. 


5. QUIN HAURIA DE SER EL PAPER DE L'AD- 
MINISTRACIÓ PÚBLICA MUNICIPAL EN L'ESPAI 
CULTURAL TARRAGONÍ RESPECTE AL FOMENT 
DEL CONSUM CULTURAL, A LA PROMOCIÓ DE LA 
PRODUCCIÓ I LA CREATIVITAT CULTURALS, I A LA 
POTENCIACIÓ DE LA FORMACIÓ CULTURALP 


La funció de l'Administració local no ha 
d'ésser una altra que afavorir les sinèrgies 
dels agents culturals, definir i liderar les po- 
lítiques, planificar i establir xarxes, impulsar 
la difusió i distribució de productes i generar 
densitat cultural a la ciutat, tot assumint el 
paper catalitzador de les iniciatives i necessi- 
tats dels diversos sectors culturals. 

Per una altra banda, s'ha de reafirmar 
l'autonomia de la cultura local mitjançant la 
creació d'un Consell de la Cultura i el Patri- 

moni, amb la participació de tots els àmbits 
culturals, que reculli les necessitats de tots 
els col.lectius i amb una planificació clara 
envers les necessitats de la ciutat. 


4. CREU QUE L'ADMINISTRACIÓ PÚBLICA MUNICI- 
PAL ACTUA AMB EXCESSIU PATERNALISME O IN- 
TRUSISME EN LA PRODUCCIÓ CULTURAL A L'HORA 
DE DINAMITZAR LA VIDA CULTURAL CIUTADANA 


L'administració municipal preferentment 
ha de fer possible que els productors cultu- 
rals se sentin còmodes i recolzats en tot mo- 
ment, tant en l'aspecte econòmic com en la 
creació d'infraestructures necessàries per a 
la producció cultural. 


5. EN QUINES ACTIVITATS CULTURALS CREU QUE 
LA PARTICIPACIÓ DE L'AJUNTAMENT ÉS EXCESSI- 
VA I EN QUINES ÉS INSUFICIENT2 


El dèficit municipal no és tant per l'excés 
d'implicació en la dinamització de Vactivitat 
cultural, com per la manca de preocupació 
per promoure la producció dels autors i enti- 
tats que hi ha en el món cultural de la ciutat. 

La manca de suport suficient fa que algu- 
nes d'aquestes entitats acabin fent allò que és 
just segons el seu interès per la promoció de 
la cultura. La insuficiència es dóna sobretot 
en les activitats de producció literària i artís- 
tica, així com teatral. Caldria millorar també 
el suport que reben els grups de difusió de la 
cultura tradicional i popular (esbarts dansai- 
res, grups de música tradicional). 


6. COM S'HAURIA D'ARTICULAR EL FOMENT CUL- 
TURAL DES DE L'AJUNTAMENT (DEL TIPUS QUE 
SIGUI) AMB D'ALTRES INICIATIVES D'ORIGEN 
PÚBLIC (GENERALITAT/DIPUTACIÓ), PRIVAT (EM- 
PRESES LUCRATIVES I FUNDACIONS) I CÍVIC (AS- 
SOCIACIONS)2 


A través del diàleg interinstitucional i en- 
tre els diferents agents socials de la cultura 
en tota la seva diversitat. En el Consell de la 
Cultura i el Patrimoni Municipal es podrien 
gestionar les aportacions que fan les dife- 
rents administracions, així com les iniciati- 
ves privades. 


7. QUIN ESPAI JUGA —O HAURIA DE JUGAR— EL 
CAMP DE TARRAGONA I LES SEVES POBLACIONS 
EN L'ARTICULACIÓ DE LA XARXA CULTURAL TAR- 
RAGONINA2 


Cadascuna de les poblacions del Camp 
de Tarragona té les seves pròpies manifes- 
tacions i activitats culturals, per tant caldria 
concretar quines poden ser d'interès general 
per a la comarca i la regió (teatre, música, 
arts plàstiques i visuals, dansa, literatura, pa- 
trimoni i festes), articulant la programació, 
difusió i representació en les diferents ciutats 
i pobles. 

8. LA DECLARACIÓ DE PATRIMONI DE LA HU- 
MANITAT HA IMPULSAT EN FERM UN PROGRAMA 
INTEGRAL I COORDINAT D'ARTICULACIÓ DEL 
PATRIMONI ARQUEOLÒGIC ROMÀ A LA CIUTAT 
ACTUAL2 


No. S'han desenvolupat algunes iniciati- 
ves puntuals (Tarraco Viva, visites a l'estiu, 
etc.) però no han acabat de configurar un 
programa complet i prou sòlid per fer-lo 
més atractiu i sobretot, que tingui la força 
per atraure durant tot l'any els visitants que 
comporta haver estat declarats Patrimoni de 
la Humanitat. 

El potencial de les restes romanes és molt 
gran i la ciutat no se sent prou identificada 
amb aquest fet. Hi ha poca atenció pel man- 
teniment integral del patrimoni i poca difusió 
(tant vers els ciutadans de Tarragona com 
cap a Pexterior). 


9. QUIN HA DE SER EL FUTUR DE LA CHARTREUSE2 


Tant pels espais de què disposa com per 
l'emblemàtic que resulta Pedifici de la Char- 
treuse, convé que sigui un lloc amb molta 
activitat perquè puguem sentir-nos-en orgu- 
llosos i per poder donar-li ressò mediàtic. Per 
això, aplaudim la decisió que s'ubiqui l'Esco- 
la Oficial d'idiomes en aquest indret. 

Per altra banda, pensem que seria posi- 
tiva la ubicació també de l'Hotel d'Entitats 
Ciutadanes, així com que disposes d'uns es- 
pais propis, convenientment insonoritzats, 
per a grups de músics de la ciutat. 


10. COM EVITARÍEM A TARRAGONA LA FUGA DE 
CREADORS CULTURALS O BÉ LA FUGA DE PÚBLIC 
POTENCIAL A D'ALTRES CIUTATS2 


Promovent la producció, incentivant els 
creadors tarragonins i creant espais de troba- 


Desembre 2005 


da i intercanvi d'experiències, donant suport 
econòmic i d'infraestructures als creadors i 
productors culturals. 

A Tarragona hi ha un potencial im- 
portant de persones amb ganes de gaudir 
d'espectacles culturals. Per tant, cal oferir 
una bona programació cultural i crear les 
infraestructures adients (un nou teatre, un 
teatre auditori). Cal un esforç per treure el 
màxim rendiment de les infraestructures ja 
creades i per fer realitat nous equipaments 
de qualitat. 


mn. EN AQUESTS MOMENTS D'ARTICULACIÓ DEL 
PLA CULTURAL DE TARRAGONA, A QUÈ HAURIA 
DE RESPONDRE I QUINES HAURIEN DE SER LES 
SEVES LÍNIES GENERALS D'ACTUACIÓ2 


L'enquesta d'hàbits culturals realitzada 
per l'Ajuntament l'any 2004 ens dóna moltes 
eines i informació sobre quin és Vestat dels 
costums i preferències d'una part important 
dels ciutadans de Tarragona. 

En general, es pot extreure que hi ha una 
manca d'equipaments culturals que donin 
resposta a la demanda ciutadana:, així com 
una manca d'oferta suficient. 

Les entitats culturals també demanen un 
major protagonisme a l'hora d'establir un Pla 
Cultural global. En línies generals, cal una 
major coordinació entre aquestes per afavo- 
rir una resposta global a la demanda. 

Un altre factor molt important a tenir 
en compte és la transversalitat de la cultura 
amb d'altres àmbits que, a mitjà i llarg ter- 
mini, tenen la seva repercussió: programació 
de les festes patronals, formació ocupacional, 
educació primària i secundària, universitat, 
etc. 

Grup Municipal del Partit Popular 


1. BREUMENT, QUINA DIAGNOSI FARIA DE LA SI- 
TUACIÓ CULTURAL A LA CIUTAT DE TARRAGONA 


El balanç és raonablement positiu, amb 
programacions estables i més equipaments 
que mai, però encara sense un perfil i una 
personalitat propis, que potser és l'àmbit on 
encara hem de progressar. 


2. QUINS CREU QUE SÓN ACTUALMENT ELS TRETS 
CARACTERÍSTICS DE LA CULTURA TARRAGONINA2 
Il QUINS HAURIEN DE SER ELS DEL FUTUR2 


Bàsicament una oferta patrimonial excel- 
lent que també ha de ser la gran aposta del 
futur, però també l'àmplia oferta de progra- 
macions culturals de tot tipus. Entenem que 
això ha de continuar en el futur, però cal que 
alguna d'aquestes variades ofertes faci un salt 
qualitatiu de primer ordre que posi el nom de 
Tarragona al mapa com passa amb d'altres 
poblacions com Sitges, Cannes o Montreaux, 
per posar exemples molt coneguts. 


5. QUIN HAURIA DE SER EL PAPER DE L'AD- 
MINISTRACIÓ PÚBLICA MUNICIPAL EN L'ESPAI 
CULTURAL TARRAGONÍ RESPECTE AL FOMENT 
DEL CONSUM CULTURAL, A LA PROMOCIÓ DE LA 
PRODUCCIÓ I LA CREATIVITAT CULTURALS, I A LA 
POTENCIACIÓ DE LA FORMACIÓ CULTURALP 


Creiem des d'una òptica liberal que sobra 
de vegades planificació pública, que pot pro- 
vocar endogàmia i cal més suport a iniciati- 
ves privades de qualitat, tot i que en els dar- 
rers anys s'ha millorat molt en aquest sentit. 


4. CREU QUE L'ADMINISTRACIÓ PÚBLICA MU- 
NICIPAL ACTUA AMB EXCESSIU PATERNALISME 
O INTRUSISME EN LA PRODUCCIÓ CULTURAL A 
L'HORA DE DINAMITZAR LA VIDA CULTURAL CIU- 
TADANA2 


En ocasions sí, tot i que el nostre Ajunta- 
ment és dels menys intervencionistes de tot 
Catalunya. 


5. EN QUINES ACTIVITATS CULTURALS CREU QUE 
LA PARTICIPACIÓ DE L'AJUNTAMENT ÉS EXCESSI- 
VA I EN QUINES ÉS INSUFICIENT2 


Potser s'hauria de revisar la participació 
municipal en les festes de la ciutat i, en can- 
vi, millorar la projecció internacional d'artis- 
tes locals. 


6. COM S'HAURIA D'ARTICULAR EL FOMENT CUL- 
TURAL DES DE L'AJUNTAMENT (DEL TIPUS QUE 
SIGUI) AMB D'ALTRES INICIATIVES D'ORIGEN 
PÚBLIC —(GENERALITAT/DIPUTACIÓ), — PRIVAT 
(EMPRESES LUCRATIVES I FUNDACIONS) I CÍVIC 
(ASSOCIACIONS)2 


A través d'un major nombre de convenis 
que ajudin a la difusió i que evitin la sensació 

de dispersió de l'oferta cultural i que ajudin a 
fer complementària la programació de cada 
administració. 


7. QUIN ESPAI JUGA —O HAURIA DE JUGAR— EL 
CAMP DE TARRAGONA I LES SEVES POBLACIONS 
EN L'ARTICULACIÓ DE LA XARXA CULTURAL TAR- 
RAGONINA2 


Nosaltres entenem que el Camp de Tar- 
ragona és sobretot el nostre mercat més pro- 
per i, paradoxalment, encara l'hem d'explo- 
tar. De vegades per aspectes com el transport 
públic o les infraestructures viàries, poblaci- 
ons molt properes geogràficament semblen 
molt llunyanes. Això ha de canviar. 


8. LA DECLARACIÓ DE PATRIMONI DE LA HU- 
MANITAT HA IMPULSAT EN FERM UN PROGRAMA 
INTEGRAL I COORDINAT D'ARTICULACIÓ DEL 
PATRIMONI ARQUEOLÒGIC ROMÀ A LA CIUTAT 
ACTUAL2 


Toti que una Declaració no és cap vareta 
màgica que comporti pluja de recursos, la 
projecció del patrimoni romà tarragoní ha 
experimentat un salt qualitatiu espectacular, 
que en moltes ocasions no ha trobat una res- 
posta adequada per part d'altres administra- 
cions públiques com és el cas de la Genera- 
litat de Catalunya, requisit indispensable per 
coordinar i articular projectes. 


9. QUIN HA DE SER EL FUTUR DE LA CHARTREUSE2 


Ens sembla bé ubicar-hi l'Escola Oficial 
d'Idiomes, però entenem que aquest espai 
és vital per consolidar la ruta patrimonial de 
la Part Baixa de la ciutat i, per tant, seria un 
excel-lent espai museístic per Tarragona. En- 
cara queda espai lliure per fer-ho. 


10. COM EVITARIEM A TARRAGONA LA FUGA DE 
CREADORS CULTURALS O BÉ LA FUGA DE PÚBLIC 
POTENCIAL A D'ALTRES CIUTATS2 


És important dir que loferta cultural no 
és un joc de suma zero, en què el públic que 
va a d'altres ciutats no consumeix productes 
culturals a Tarragona. De fet, quan algú està 
disposat a viatjar relativament lluny per 
anar al teatre o a un concert és que a la seva 
pròpia ciutat ja acostuma a anar-hi. En una 
ciutat de dimensió i població mitjana i amb 
una àrea d'influència que pot créixer, falta 
molt mecenatge privat —que ha sigut sem- 
pre la base dels grans circuits independents 
en l'àmbit del cinema (Sundance als EUA) o 
el que passa a poblacions amb gran vitalitat 
cultural com Gijón a Astúries, on tenen cre- 
adors ja de renom que encara viuen i treba- 
llen a la seva pròpia ciutat. 


in. EN AQUESTS MOMENTS D'ARTICULACIÓ DEL 
PLA CULTURAL DE TARRAGONA, A QUÈ HAURIA 

DE RESPONDRE I QUINES HAURIEN DE SER LES 
SEVES LÍNIES GENERALS D'ACTUACIÓ2 


e Diagnosi profunda i realista de les ne- 
cessitats en cultura i dels hàbits del públic 
tarragoní, els potencials visitants 

e Determinació de 2 ó 5 productes estre- 
lla a potenciar externament i que configurin 
trets diferencials 

e Potenciar fórmules de col-laboració amb 
l'àmbit privat 

e Programar per evitar la infrautilització 
de molts espais públics a la vegada que molts 
artistes, paradoxalment, no tenen espais on 
desenvolupar la seva activitat 

Grup Municipal d'Esquerra Republica- 
na de Catalunya 


1. BREUMENT, QUINA DIAGNOSI FARIA DE LA SI- 
TUACIÓ CULTURAL A LA CIUTAT DE TARRAGONA2 


En línies generals, la situació cultural de 
la ciutat és millorable. És fan intents perquè 
hi hagi cultura emergent per part de la soci- 
etat civil, però no hi ha suport institucional 
suficient, en aquest cas per part de VAjunta- 
ment. 


2. QUINS CREU QUE SÓN ACTUALMENT ELS TRETS 
CARACTERÍSTICS DE LA CULTURA TARRAGONINA2 
Il QUINS HAURIEN DE SER ELS DEL FUTUR2 


Actualment, els referents culturals de 
la ciutat estan dits ràpid: Santa Tecla, Car- 
nestoltes, Setmana Santa, Tarraco Viva, els 
Pastorets, i el Concurs de Castells. Hi ha per 
exemple el Concurs Internacional de Com- 
posició, conegut com un dels millors que hi 
ha al panorama internacional i que a la ciu- 
tat no es coneix. 

Els trets característics de la cultura en un 
futur haurien de ser, d'entrada, Vaposta pel 
projecte de Tarragona Capital de la Cultura 
Europea. Cal creure en aquest projecte, per- 
què actualment no s'hi creu. Cultura no és 
només sinònim de tradició, castells, etc. (que 


Amfiteatre romà i plaça 
de les Granotes. 

també ho és), sinó que també ha de comptar 
amb el teatre, el cinema, la música... No s'es- 
tà aprofitant ni donant suport a les persones 
de la ciutat que tenen iniciatives i que són 
emprenedores. 


5. QUIN HAURIA DE SER EL PAPER DE L'AD- 
MINISTRACIÓ PÚBLICA MUNICIPAL EN L'ESPAI 
CULTURAL TARRAGONÍ RESPECTE AL FOMENT 
DEL CONSUM CULTURAL, A LA PROMOCIÓ DE LA 
PRODUCCIÓ I LA CREATIVITAT CULTURALS, I A LA 
POTENCIACIÓ DE LA FORMACIÓ CULTURALP 


L'Ajuntament hauria d'actuar com un me- 
cenes. Donar tot el suport a la gent que té ini- 
ciativa. També hauria d'informar més i mi- 
llor sobre les activitats que es fan a la ciutat i 
involucrar la gent jove a través de les escoles, 
instituts, universitats, etc. 


4. CREU QUE L'ADMINISTRACIÓ PÚBLICA MU- 
NICIPAL ACTUA AMB EXCESSIU PATERNALISME 
O INTRUSISME EN LA PRODUCCIÓ CULTURAL A 
L'HORA DE DINAMITZAR LA VIDA CULTURAL CIU- 
TADANA2 


L'Ajuntament de Tarragona està actuant 
amb total intrusisme i paternalisme, efecti- 
vament. 


5. EN QUINES ACTIVITATS CULTURALS CREU QUE 
LA PARTICIPACIÓ DE L'AJUNTAMENT ÉS EXCESSI- 
VA I EN QUINES ÉS INSUFICIENT2 


És excessiva en referència amb les inicia- 
tives externes de la ciutat. Il és insuficient per 
als artistes locals com poden ser els músics, 
les persones que fan cinema, fotografia, etc. 


6. COM S'HAURIA D'ARTICULAR EL FOMENT CUL- 
TURAL DES DE L'AJUNTAMENT (DEL TIPUS QUE 
SIGUI) AMB D'ALTRES INICIATIVES D'ORIGEN 
PÚBLIC —(GENERALITAT/DIPUTACIÓ), — PRIVAT 
(EMPRESES LUCRATIVES I FUNDACIONS) I CÍVIC 
(ASSOCIACIONS)2 


Primer que res, el més important és la 
elaboració d'un mapa real del panorama 
cultural de la ciutat. A partir d'aquí, conei- 
xerem les mancances i podrem actuar en 
consequència. D'altra banda, creiem que el 
foment cultural s'hauria d'articular a través 
d'una Gerència Cultural Municipal, però que 
a la vegada fos independent. I hauria de ser 
aquesta Gerència Cultural Municipal Ven- 
carregada de gestionar les subvencions (per 
exemple). Aquest càrrec hauria de ser rotatiu 
entre les persones de diferents disciplines 
culturals (música, arts plàstiques, etc.). 

7. QUIN ESPAI JUGA —O HAURIA DE JUGAR— EL 
CAMP DE TARRAGONA I LES SEVES POBLACIONS 
EN L'ARTICULACIÓ DE LA XARXA CULTURAL TAR- 
RAGONINA2 


No existeix xarxa cultural tarragonina ni 
hi ha intenció política de que n'hi hagi. Ca- 
dascú mira per ell mateix. Per exemple, les 
temporades de teatre a Reus. A Reus es fan 
més actuacions perquè es busquen els recur- 
sos pel seu compte. Tampoc som partidaris 
que sigui sempre l'Ajuntament el que acabi 
pagant. Però si que es poden gestionar o bus- 
car actuacions per als grups locals de teatre, 
de música, etc. 


8. LA DECLARACIÓ DE PATRIMONI DE LA HU- 
MANITAT HA IMPULSAT EN FERM UN PROGRAMA 
INTEGRAL I COORDINAT D'ARTICULACIÓ DEL 
PATRIMONI ARQUEOLÒGIC ROMÀ A LA CIUTAT 
ACTUAL2 


Creiem que no. Però sí que ha ajudat a 
preservar els monuments que estaven aban- 
donats. Ha creat consciència per part dels 
ciutadans. De tota manera, en diverses obres 
que s'han fet en els darrers anys a la ciutat, 
no han respectat alguns monuments i els 
han acabat destruint. 


9. QUIN HA DE SER EL FUTUR DE LA CHARTREUSE2 


Ens agradaria que tornessin a fer Char- 
treuse de Tarragonall Com que ja veiem que 
això no podrà ser, i com de ben segur s'hi 
acabarà installant l'Escola Oficial d'Idio- 
mes, creiem que a la tercera planta i a Valtell 
s'hauria d'acollir, per exemple, l'Associació 
de Músics de Tarragona, fer un centre d'arts 
plàstiques i també hauria de ser un lloc per 
a la promoció cultural de la ciutat i, per des- 
comptat, ubicar el Museu de la Chartreuse. 


10. COM EVITARÍEM A TARRAGONA LA FUGA DE 
CREADORS CULTURALS O BÉ LA FUGA DE PÚBLIC 
POTENCIAL A D'ALTRES CIUTATSP 


La fuga de públic s'evitaria en bona part 
amb una bona oferta cultural a la ciutat. I 
sobre la fuga de creadors entenem que s'ha 
de creure en la seva tasca potenciant-la i col- 
laborant-hi al màxim. 


in. EN AQUESTS MOMENTS D'ARTICULACIÓ DEL 
PLA CULTURAL DE TARRAGONA, A QUÈ HAURIA 
DE RESPONDRE I QUINES HAURIEN DE SER LES 
SEVES LÍNIES GENERALS D'ACTUACIÓ2 


Com diria aquell, el més calent és a Vai- 
gúera. No coneixem la realitat del Pla Cultu- 
ral de Tarragona ni en quin estat es troba. 


Desembre 2005 


Grup Municipal d'Iniciativa per Cata- 
lunya Verds - La Plataforma 


1. BREUMENT, QUINA DIAGNOSI FARIA DE LA SI- 
TUACIÓ CULTURAL A LA CIUTAT DE TARRAGONA2 


A Tarragona hi ha una bona programa- 
ció d'activitats culturals que es veu limitada, 
però, per la manca d'infraestructures i Pab- 
sència de projectes a llarg termini que comp- 
tin amb la implicació dels creadors. 

Falta un auditori musical, amb sala per a 
concerts i espais per a música de cambra: un 
teatre de gran aforament amb equipament 
escenogràfic, luminotècnic i d'audició mo- 
derns, una sala de cinema per a les projec- 
cions de la Filmoteca de la Generalitat i al- 
tres entitats culturals dotada amb tecnologia 
avançada i butaques còmodes, i un centre de 
producció artística. 


2. QUINS CREU QUE SÓN ACTUALMENT ELS TRETS 
CARACTERÍSTICS DE LA CULTURA TARRAGONINA2 
Il QUINS HAURIEN DE SER ELS DEL FUTUR2 


Hi ha una sobrevaloració de la cultura 
popular, afavorida per la política municipal, 
que oculta la creació cultural, a la qual s'ha 
de potenciar, dotant-la de més recursos i 
sobretot, de divulgació per a donar-li visi- 
bilitat. Per altra part, les activitats culturals 
de l'Ajuntament es limiten a pocs llocs de 
la ciutat, la majoria de zones i barris resten 
marginats. 

Una política cultural seriosa de futur re- 
quereix polítiques adreçades a elevar el ni- 
vell del consum cultural de tots els ciutadans 
i ciutadanes de Tarragona cap a una major 
universalitat, que reclami la presència de 
creadors d'arreu del món. 


53. QUIN HAURIA DE SER EL PAPER DE L'AD- 
MINISTRACIÓ PÚBLICA MUNICIPAL EN L'ESPAI 
CULTURAL TARRAGONÍ RESPECTE AL FOMENT 
DEL CONSUM CULTURAL, A LA PROMOCIÓ DE LA 
PRODUCCIÓ I LA CREATIVITAT CULTURALS, I A LA 
POTENCIACIÓ DE LA FORMACIÓ CULTURAL2 


Dotar-se d'una política cultural clara, 
amb objectius i recursos debatuts pública- 
ment i coneguts pel conjunt de la ciutadania. 

No es pot mantenir la situació actual en 
què conviuen dues polítiques i dues progra- 
macions culturals paral-leles, la que fa Pàrea 
de Cultura i la de Patrimoni. 


4. CREU QUE L'ADMINISTRACIÓ PÚBLICA MU- 
NICIPAL ACTUA AMB EXCESSIU PATERNALISME 
O INTRUSISME EN LA PRODUCCIÓ CULTURAL A 
L'HORA DE DINAMITZAR LA VIDA CULTURAL CIU- 
TADANA2 


La manca de polítiques culturals clares 
impedeix que es dinamitzi la vida cultural. 
Aquesta paràlisi se supleix amb el recurs al 
clientelisme, no al paternalisme. 

5. EN QUINES ACTIVITATS CULTURALS CREU QUE 
LA PARTICIPACIÓ DE L'AJUNTAMENT ÉS EXCESSI- 
VA I EN QUINES ÉS INSUFICIENT2 


La participació de l'Ajuntament és exces- 
siva en les manifestacions de la cultura po- 
pular que es desenvolupen en el nucli antic 
de Tarragona, on es fa palès un evident diri- 
gisme: i és totalment insuficient en les altres 
manifestacions culturals. 


6. COM S'HAURIA D'ARTICULAR EL FOMENT CUL- 
TURAL DES DE L'AJUNTAMENT (DEL TIPUS QUE 
SIGUI) AMB D'ALTRES INICIATIVES D'ORIGEN 
PÚBLIC — (GENERALITAT/DIPUTACIÓ), — PRIVAT 
(EMPRESES LUCRATIVES I FUNDACIONS) I CÍVIC 
(ASSOCIACIONS)2 


Les administracions públiques han d'es- 
tablir relacions de col-laboració i comple- 
mentarietat, evitant duplicar ajuts o equi- 
paments en un mateix àmbit físic o creatiu. 
Amb l'àmbit privati cívic han d'establir con- 
venis de col-laboració que fomentin i facilitin 
la creació, sense condicionar-la, respectant 
la llibertat creativa. 


7. QUIN ESPAI JUGA —O HAURIA DE JUGAR— EL 
CAMP DE TARRAGONA I LES SEVES POBLACIONS 
EN L'ARTICULACIÓ DE LA XARXA CULTURAL TAR- 
RAGONINA2 


Hi cal una actuació coordinada de les 
administracions públiques que hi tenen res- 
ponsabilitat per programar les ofertes de 
forma complementària, amb l'objectiu d'ar- 
ticular un espai d'oferta cultural diversa en 
contingut. 


8. LA DECLARACIÓ DE PATRIMONI DE LA HU- 
MANITAT HA IMPULSAT EN FERM UN PROGRAMA 
INTEGRAL I COORDINAT D'ARTICULACIÓ DEL 
PATRIMONI ARQUEOLÒGIC ROMÀ A LA CIUTAT 
ACTUAL2 


La intervenció ha estat absolutament in- 
suficient perquè, en l'aspecte urbanístic, no 
s'ha delimitat el perímetre que ocupen els 
monuments, no s'han definit les actuacions 
mínimes necessàries ni s'han creat figures de 
protecció de lentorn que ordenin Vedificació 
i les activitats permeses al seu voltant. Falta 
donar-li caràcter oficial en l'àmbit municipal 
a la carta arqueològica, protegir els espais no 
monumentals i diversificar Vatenció cap al- 
tres edificis i espais de les diverses èpoques 
històriques, des de la pre i protohistòria fins 
a la contemporaneitat, abastant tot el terme 
municipal. 

Les Jornades de Tarraco Viva són una 
experiència a valorar molt positivament res- 
pecte de l'ús dels àmbits monumentals, però 
constitueixen Pexcepció, és necessària una 
programació d'activitat culturals lligades al 
patrimoni més extensa i diversa. 


Resse, núm.39 (33) MISCEL-LÀNIA 


9. QUIN HA DE SER EL FUTUR DE LA CHAR- 
TREUSE2 


En aquest edifici s'ha de fer una interven- 
ció d'arqueologia industrial que posi en valor 
la seva funcionalitat, d'acord a la finalitat 
amb què es va dissenyar en principi, ja que a 
la ciutat no n'hi cap altre de les seves carac- 
terístiques. 

Per preservar la bona conservació és ne- 
cessari adjudicar-li un ús que el faci viu. 


10. COM EVITARÍEM A TARRAGONA LA FUGA DE 
CREADORS CULTURALS O BÉ LA FUGA DE PÚBLIC 
POTENCIAL A D'ALTRES CIUTATS2 


La rotació dels espectadors i creadors 
fomenta la capacitat crítica i enriqueix els 


MISCEL-LÀNIA (34) Resse, núm.39 


coneixements. La fuga permanent s'evita 
propiciant que hi hagi motius perquè cre- 
adors i públic vinguin a Tarragona, siguin 
d'on siguin. 


Mn. EN AQUESTS MOMENTS D'ARTICULACIÓ DEL 
PLA CULTURAL DE TARRAGONA, A QUÈ HAURIA 
DE RESPONDRE I QUINES HAURIEN DE SER LES 
SEVES LÍNIES GENERALS D'ACTUACIÓ 2 


L'actuació de l'Ajuntament s'hauria 
d'adreçar perquè s'assumís per tota la ciutat, 
d'acord amb el paper de dinamitzador cultu- 
ral que considerem que ha de fer. Cal que es 
planifiquin i s'integrin les infraestructures 
existents i les que s'han de crear i cercar Vop- 
timització en l'ús dels recursos. 


Desembre 2005 

Joaquim Pla Janini: 


no consiste en ver sino 
en encontrarse allí" 


abril de 1996 


e Eyj 


amat i 4 ra ara 


Moviments religiosos 
medievals a la frontera 
de l'ortodòxia 


Planificació territorial: 
els Prats de la Pineda 


abril de 1997 


Historia de la fotografia 


Un excombatent 
2 a la guerra de l'Ifni 


abril de 1998 


Tàrraco, un patrimoni 
Exposició " Reus 1900. 


abril de 1999 


Els carrers i les cases 


abril de 2000 


Historiografia local 
contemporània 


La imatge femenina 

a l'antiguitat 
Actualitat d'Émile Zola 
i de Joseph Yxart 


setembre de 2005 


El món del vi 


El Priorat: la nova 
Borgonya 


Viticultura del futur... 


desembre de 2004 


Fotografia i subjectivitat: 
a propòsit de Robert Franht 


La fotografia apasionada 


SLa vivencia del fotógrafo 


100 anys de pellícules filmades 
a les comarques meridionals 


Segona ciutat de Catalunya" 


UE de l'aristocràcia del segle XIX. 
Bibliografies inacceptables 


La batalla de l'Ebre i la vida civil 


agost de 1998 


agost de1999 


setembre de 2002 


desembre de 2005 


juny de 2005 


agost de 1997 


El —MessEy, 


L'amienaa Mil OmÉA a ms meus i mreesa 


d'exhibició 


a una necessitat social 


itinerants i les primeres 
sales estables 


agost de 1996 


ls Ta LA TOPONÍMIA La toponímia al Camp 
DE TARRAGONA de Tarragona 
El mosaic modernista 


Els ibers al Camp 
de Tarragona 


La guerra de V'Ifni-Sàhara 


Fons documentals per 
a l'estudi de la història 
de l'ensenyament 


Macià Mallol i Bosch 
(1876-1960) 


Creixement sostenible 


Artística" de Reus. 


Lestudi de les papellones 
a les muntanyes de Prades. 


El conflicte de Palestina 


Els espais de la batalla 
de l'Ebre 


— Una visió de l'oferta 
cultural tarragonina 


Acolliment lingúístic 
a les universitats 


La mobilitat universitària 


El voluntariat lingúístic 


L'arribada del cinematògraf 
a Reus i les primeres sales 


L'arribada del cinema a Valls 
1897-1907, de l'escepticisme 


Els inicis del cine a Tortosa: 
1897-1909, els primers cines 


L'exposició de "Recuperación 


setembre de 2004 desembre de 2002 desembre de 1999 desembre de 1998 desembre de 1997 desembre de 1996 


desembre de 2005 


Dossier Sexe 
Diluvis a l'edat moderna 


Cinema amateur 
a Tarragona 


Literatura catalana 
al Camp de Tarragona 


La repressió franquista 


Arxivística 


Joan Mané i els castellers 


Cal un pla cultural2 


Notes sobre la construcció 
del convent i l'església 
de Sant Llorenç (1597-1599) 


Víctor Torres: catalanitat 
i republicanisme 


La historia des de baix 


Arxiu històric de la diputació 


j de Tarragona 


Entrevista a MontserratAbelló 


Didàctica i museus 


La prehistòria a 
Tensenyament obligatori 
El camp d'aprenentage 

de Tarragona 

Conversa amb Cinta Mulet: 


una aventura poètica 
en plena maduresa 


El pla cultural 
de Tarragona 


Present, futur i problemes 
de la cullura a Tarragona 


Qúestionari polític municipal 


